"U poređenju sa platama, visoke cene struje“\nNajava prištinskih zvaničnika o mogućem poskupljenju struje za čak 40 odsto zatekla je žitelje Kosova, a mogućem poskupljenju oštro su se usprotivili i predstavnici kosovske opozicije. Građani sa kojima je ekipa RTV Kim razgovarala smatraju da je i sadašnja cena previsoka.\nIlustracija (Foto N1)\nNajavljeno poskupljenje električne energije na Kosovu moglo bi da ima negativan efekat na stabilnost Kurtijeve vlade. Opozicija, čini se, itekako koristi energetsku krizu za obračun sa aktuelnim premijerom, što se videlo i na jučerašnjoj sednici Skupštine. Safet Gržaliju nekadašnji predsednik Privredne komore Kosova, veruje da će više cene električne energije uticati i na ekonomiju Kosova, a samim tim i na budžet običnih građana.\n"U tom kontekstu moramo biti pažljivi, da vidimo kako ćemo sanirati posledice ove skupoće. Treba da postoji vizija kako da budemo blizu građana i biznismena. Treba da se stavi na razmatranje mogućnost dugoročnog planiranja izgradnje novih proizvodnih kapaciteta. Velika je šteta da zavisimo od alternativne energije i da budemo zavisni od uvoza, na taj način gušimo prosperitet i budućnost Kosova", rekao je Safet Grdžaliju, ekonomski ekspert i bivši predsednik Privredne komore Kosova za RTV Kim.\nMeđutim, Grdžaliju dodaje da kriza nije počela na Kosovu, te da Kutri nije kriv za sadašnju situaciju.\n“Njegova krivica je u tome što je pre dve godine učinio sve da se stopira izgradnja novih kapaciteta i novih termoelektrana. Na Kosovu se vodi rat između pozicije i opzicije zbog nestabilne agende i političke situacije, a daleko bi bilo bolje da svi zajedno damo predloge kako minimizirati ove posledice, nego li da se bavimo optužbama“, rekao je on.\nPremijer Kosova Aljbin Kurti rekao je na sednici Skupštine Kosova na kojoj se raspravljalo o energetskoj krizi na Kosovu da je cena električne energije toliko niska da, prema njegovim rečima, veliki broj građana ne zna koliko plaća struju.\n“U svetu globalno vlada energetska kriza i logično je da se vlade svih zemalja suočavaju sa tim problemima. Očekivano je da struja poskupi, međutim ovo poskupljenje koje je najavljeno od 40 odsto je previše za stanovništvo Kosova, koje nije u nekom zavidnom ekonomskom stanju“, rekao je aktivista NVO Komunikacija za razvoj društva Rajko Jovanović.\nJovanović je istakao da su tokom energetskim kriza u svetu padale pojedine vlade. U tom smislu podseća da stanovništvo Kosova kada je nezadovoljno rukoviđenjem institucija to ume da pokaže, najčešće na izborima.\n“Kvalitet života je opao i za to mora da se nađe krivac. U ovom slučaju Kurti se našao na toj poziciji kada se desila energetska kriza i sigurno će to osetiti na svojoj koži“, rekao je on.\nKosovo važi za region gde su lični dohodci građana veoma niski u poređenju sa razvijenim evropskim zemljama, pa bi ova kriza mogla da se odrazi posebno na njihov ionako mali budžet.\n“Normalno je da povećanje cena struje opterećuje kućni budžet, previše je skupo. U poređenju sa platama, velike su cene struje“, rekao je Imaj Ramo.\n“Najava i izglasavanje odluke o povećanju cene struje će svakako uticati na budžet svakog domaćinstva, jer nije tu samo 40 odsto poskupljenja električne energije, tu je udar i na osnovne životne namirnice i na cene hleba, mleka i drugih potrepština“, rekao je Aleksandar Gudžić iz Dobrotina.\n“Struja je dosta skupa i ako dodatno poskupi biće problema. Moja desetočlana porodica živi u Kragujevcu i mnogo manje plaća struju“ rekao je Goran Lazarević iz Gušterice.\nPodsetimo, Kosovo se od decembra 2021. suočava sa energetskom krizom, zbog čega je RUE najavila povećanje cena struje što je kosovska vlada prihvatila. Predlog povećanja cena je trenutno u fazi javne rasprave, koja traje do 28. januara, a ako bude odobren, februarski računi za struju će biti uvećani.\nZa subotu u 14 sati je u Prištini najavljen protest zbog najava o poskupljenju struje, a zakazao ga je Dardan Molićaj lider Socijaldemokratske partije, inače nekadašnji Kurtijev partijski drug.\nKosovo nije na dnevnom redu u SE u petak\nAplikacija Kosova za članstvo u Savetu Evrope neće biti tema dnevnog reda sednice Komiteta ministara koja će biti održana u petak 20. maja u Torinu i kojom će predsedavati italijanski ministar spoljnih poslova Luiđi Di Majo”, kaže za Danas Elvira Kovač, potpredsednica parlamentarne skupštine Saveta Evrope i poslanica Saveza vojvođanskih Mađara\nBrnabić o G7: Samo u slučaju Srbije ne važi rezolucija SB UN\nPremijerka Ana Brnabić konstatovala je da se u dokumentu sa sastanka zemalja G7 kao rešenje za svaki problem na svetu podseća na rezolucije Saveta bezbednosti UN, sem kada je u pitanju Srbija i da samo u slučaju Srbije nema pomena o Rezoluciji 1244.\nGrađani u politici: Ne veruju im, niti ih vrednuju, ali glasaju\nPolitički život Srba na Kosovu godinama unazad sveden na jednu partiju – Srpsku listu. Zbog velikog uticaja ove stranke, građanu su ili u strahu ili su nezainteresovani da bilo šta promene. Ipak, u anonimnoj anketi koja je obavljena povodom istraživanja “Građani u politici”, naveli su da svojim političkim predstavnicima ne veruju, te da zanimanje “političar” smatraju nečasnom profesijom. Ovo su samo neki podaci iz istraživanja koje su sproveli nevladine organizacije Centar za afirmativne društvene akcije (CASA) i Humani centar Mitrovica (HMC) u okviru inicijative Open. Panelisti Slobodan Georgijev i Momčilo Trajković kažu da, iako je trenutna situacija loša, ima potencijala među mladima da se politički život Srba na Kosovu promeni.\nKurti o novim sankcijama Rusiji i Belorusiji\nPremijer Kosova Aljbin Kurti izjavio je dan posle sednice Vlade kojom je predsedavao potpredsednik Besnik Bisljimi, na kojoj je doneta odluka o dodatnim sankcijama Rusiji i Belorusiji, da je "Kosovo jedna od prvih zemalja koja se svrstala sa demokratskim svetom u uvođenju ekonomskih i finansijskih sankcija Ruskoj Federaciji, nakon invazije i vojne agresije na Ukrajinu".\nDirektor Kancelarije za KiM Petar Petković poručio je da svetinje Srpske pravoslavne crkve na KiM pripadaju Srbiji i istakao da je na KiM srušeno više od 135 svetinja među kojima i one koje su na UNESKO-voj listi svetske kulturne baštine. Odgovarajući ministru kulture prištinskih institucija Hajrulahu Čekuu koji je rekao da su pravoslavne crkve na KiM "blago Kosova" i da se na restauraciji kuće naciste Džafera Deve u južnom delu Kosovske Mitrovice radi da bi služila zajednici, Petković je naveo da je "jedino kulturno nasleđe Kosova kuća nacističkog kolaboracioniste".\n17.05.2022 Građani u politici: Ne veruju im, niti ih vrednuju, ali glasaju (294)\n17.05.2022 Pretnja bombom u Rektoratu Univerziteta u Prištini (273)\n17.05.2022 Reagovala porodica Ljubomira Lainovića povodom navoda Bogdanovića o Ivanoviću (201)\n17.05.2022 KP apeluje da se ne koristi vatreno oružje na proslavama (172)\n17.05.2022 Džefri Hovenijer u poseti Severu Kosova (163)\nMaj 2022 11 (298)


Autor se u radu bave analizom efektivnosti i efikasnosti rada državnih organa Srbije, pre svega policije, javnog tužilaštva i suda, u suprostavljanju nasilju u porodici. Naime, policija donošenjem (2016.) i primenom (jun 2017.) Zakona o sprečavanju nasilja u porodici (u daljem tekstu - Zakon) dobija ključnu ulogu u ovoj oblasti. Mnoga istraživanja pokazuju da je od inkriminacije krivičnog dela nasilje u porodici u naš kazneni sistem 2002. godine, u zvaničnim evidencijama policije, javnog tužilaštva i suda ova društveno-negativna pojava višestruko porasla. Suprotan trend nije usledio ni nakon donošenja (2005.) i primene (2006.) Porodičnog zakona (PZ), i inkriminisanja u naš pravni sistem porodičnopravnih mera zaštite od nasilja u porodici. Evidentno je to da je država tražila efikasnije načine da se suprotstavi ovoj pojavi. Pri tome, treba imati u vidu činjenicu da iako je svima poznata krilatica "najefikasniji je preki sud", on kao takav, bez obzira na brzinu rešavanja spornih pitanja,... ne postoji nigde u savremenom demokratskom društvu, niti bilo ko razmatra mogućnost takvog suđenja. Poštovanje ljudskih prava zahteva određene procedure i pravila koji neminovno usporavaju postupak, i negativno utiču na efikasnost. U krivičnom i parničnom postupku u suprotstavljanju nasilju u porodici glavnu ulogu imaju javno tužilaštvo i sud. Javno tužilaštvo podiže optužbu i podnosi tužbu a sud donosi presudu. Policija preuzima mere po nalogu i pod kontrolom javnog tužilaštva i suda. Međutim, Zakon policiji daje novu ulogu, da samostalno, po službenoj dužnosti, u vremenski ograničenom i hitnom postupku, izriče hitne mere u trajanju 48 časova. Sud može da ih produži za novih 30 dana, ali ne može da ih ukine. Autor ovog rada razmatra postignute rezultate u suprotstavljanju nasilju u porodici nakon donošenja novog Zakona i da li je propisivanjem hitnih mera i prepuštanjem ključne uloge u suprotstavljanju nasilju u porodici policiji, rešen ovaj društveno-negativni problem? Pri tome, autor zaključuje da Zakon ne daje policiji mogućnost izbora prilikom donošenja naređenja. Ako procena rizika ukazuje na najmanja sumnju da može doći do nasilja u porodici u neposrednoj budućnosti, to rezultira izricanjem hitnih mera. Zato je u Srbiji za godinu dana izrečeno više hitnih mera nego u državama sa sličnim brojem stanovnika na petogodišnjem nivou. Međutim, broj ubijenih žena je konstantan i nije smanjen primenom Zakona.\nnasilje u porodici / policija / hitne mere / mere zaštite / prevencija\nZbornik radova / Pravni fakultet u Novom Sadu = Récueil des travaux / Faculté de droit de Novi Sad, 2019, 53, 3, 1081-1097\nNovi Sad : Pravni fakultet\nUR  - http://jakov.kpu.edu.rs/handle/123456789/1320\nAB  - Autor se u radu bave analizom efektivnosti i efikasnosti rada državnih organa Srbije, pre svega policije, javnog tužilaštva i suda, u suprostavljanju nasilju u porodici. Naime, policija donošenjem (2016.) i primenom (jun 2017.) Zakona o sprečavanju nasilja u porodici (u daljem tekstu - Zakon) dobija ključnu ulogu u ovoj oblasti. Mnoga istraživanja pokazuju da je od inkriminacije krivičnog dela nasilje u porodici u naš kazneni sistem 2002. godine, u zvaničnim evidencijama policije, javnog tužilaštva i suda ova društveno-negativna pojava višestruko porasla. Suprotan trend nije usledio ni nakon donošenja (2005.) i primene (2006.) Porodičnog zakona (PZ), i inkriminisanja u naš pravni sistem porodičnopravnih mera zaštite od nasilja u porodici. Evidentno je to da je država tražila efikasnije načine da se suprotstavi ovoj pojavi. Pri tome, treba imati u vidu činjenicu da iako je svima poznata krilatica "najefikasniji je preki sud", on kao takav, bez obzira na brzinu rešavanja spornih pitanja, ne postoji nigde u savremenom demokratskom društvu, niti bilo ko razmatra mogućnost takvog suđenja. Poštovanje ljudskih prava zahteva određene procedure i pravila koji neminovno usporavaju postupak, i negativno utiču na efikasnost. U krivičnom i parničnom postupku u suprotstavljanju nasilju u porodici glavnu ulogu imaju javno tužilaštvo i sud. Javno tužilaštvo podiže optužbu i podnosi tužbu a sud donosi presudu. Policija preuzima mere po nalogu i pod kontrolom javnog tužilaštva i suda. Međutim, Zakon policiji daje novu ulogu, da samostalno, po službenoj dužnosti, u vremenski ograničenom i hitnom postupku, izriče hitne mere u trajanju 48 časova. Sud može da ih produži za novih 30 dana, ali ne može da ih ukine. Autor ovog rada razmatra postignute rezultate u suprotstavljanju nasilju u porodici nakon donošenja novog Zakona i da li je propisivanjem hitnih mera i prepuštanjem ključne uloge u suprotstavljanju nasilju u porodici policiji, rešen ovaj društveno-negativni problem? Pri tome, autor zaključuje da Zakon ne daje policiji mogućnost izbora prilikom donošenja naređenja. Ako procena rizika ukazuje na najmanja sumnju da može doći do nasilja u porodici u neposrednoj budućnosti, to rezultira izricanjem hitnih mera. Zato je u Srbiji za godinu dana izrečeno više hitnih mera nego u državama sa sličnim brojem stanovnika na petogodišnjem nivou. Međutim, broj ubijenih žena je konstantan i nije smanjen primenom Zakona.\nPB  - Novi Sad : Pravni fakultet\nT2  - Zbornik radova / Pravni fakultet u Novom Sadu = Récueil des travaux / Faculté de droit de Novi Sad\nT1  - Strategija suprotstavljanja nasilju u porodici\nDO  - 10.5937/zrpfns53-23251\nabstract = "Autor se u radu bave analizom efektivnosti i efikasnosti rada državnih organa Srbije, pre svega policije, javnog tužilaštva i suda, u suprostavljanju nasilju u porodici. Naime, policija donošenjem (2016.) i primenom (jun 2017.) Zakona o sprečavanju nasilja u porodici (u daljem tekstu - Zakon) dobija ključnu ulogu u ovoj oblasti. Mnoga istraživanja pokazuju da je od inkriminacije krivičnog dela nasilje u porodici u naš kazneni sistem 2002. godine, u zvaničnim evidencijama policije, javnog tužilaštva i suda ova društveno-negativna pojava višestruko porasla. Suprotan trend nije usledio ni nakon donošenja (2005.) i primene (2006.) Porodičnog zakona (PZ), i inkriminisanja u naš pravni sistem porodičnopravnih mera zaštite od nasilja u porodici. Evidentno je to da je država tražila efikasnije načine da se suprotstavi ovoj pojavi. Pri tome, treba imati u vidu činjenicu da iako je svima poznata krilatica "najefikasniji je preki sud", on kao takav, bez obzira na brzinu rešavanja spornih pitanja, ne postoji nigde u savremenom demokratskom društvu, niti bilo ko razmatra mogućnost takvog suđenja. Poštovanje ljudskih prava zahteva određene procedure i pravila koji neminovno usporavaju postupak, i negativno utiču na efikasnost. U krivičnom i parničnom postupku u suprotstavljanju nasilju u porodici glavnu ulogu imaju javno tužilaštvo i sud. Javno tužilaštvo podiže optužbu i podnosi tužbu a sud donosi presudu. Policija preuzima mere po nalogu i pod kontrolom javnog tužilaštva i suda. Međutim, Zakon policiji daje novu ulogu, da samostalno, po službenoj dužnosti, u vremenski ograničenom i hitnom postupku, izriče hitne mere u trajanju 48 časova. Sud može da ih produži za novih 30 dana, ali ne može da ih ukine. Autor ovog rada razmatra postignute rezultate u suprotstavljanju nasilju u porodici nakon donošenja novog Zakona i da li je propisivanjem hitnih mera i prepuštanjem ključne uloge u suprotstavljanju nasilju u porodici policiji, rešen ovaj društveno-negativni problem? Pri tome, autor zaključuje da Zakon ne daje policiji mogućnost izbora prilikom donošenja naređenja. Ako procena rizika ukazuje na najmanja sumnju da može doći do nasilja u porodici u neposrednoj budućnosti, to rezultira izricanjem hitnih mera. Zato je u Srbiji za godinu dana izrečeno više hitnih mera nego u državama sa sličnim brojem stanovnika na petogodišnjem nivou. Međutim, broj ubijenih žena je konstantan i nije smanjen primenom Zakona.",\npublisher = "Novi Sad : Pravni fakultet",\njournal = "Zbornik radova / Pravni fakultet u Novom Sadu = Récueil des travaux / Faculté de droit de Novi Sad",\ntitle = "Strategija suprotstavljanja nasilju u porodici",\npages = "1081-1097",\ndoi = "10.5937/zrpfns53-23251"\nMarković, S.. (2019). Strategija suprotstavljanja nasilju u porodici. in Zbornik radova / Pravni fakultet u Novom Sadu = Récueil des travaux / Faculté de droit de Novi Sad\nNovi Sad : Pravni fakultet., 53(3), 1081-1097.\nMarković S. Strategija suprotstavljanja nasilju u porodici. in Zbornik radova / Pravni fakultet u Novom Sadu = Récueil des travaux / Faculté de droit de Novi Sad. 2019;53(3):1081-1097.\nMarković, Saša, "Strategija suprotstavljanja nasilju u porodici" in Zbornik radova / Pravni fakultet u Novom Sadu = Récueil des travaux / Faculté de droit de Novi Sad, 53, no. 3 (2019):1081-1097,\nhttps://doi.org/10.5937/zrpfns53-23251 . .


Proizvođači "futoškog kupusa" oslobođeni plaćanja ogromnog poreza - Poljoprivredne vesti | Agroklub.rs\nProizvođači "futoškog kupusa" oslobođeni plaćanja ogromnog poreza\nGradonačelnik Novog Sada Miloš Vučević, kaže da bi poljoprivrednici iz Futoga, Veternika i drugih mesta, koji smatraju da su oštećeni ovakvim poreskim rešenjema, trebali da se jave u gradsku Poresku upravu, gde će na osnovu činjenica i dokumentacije biti pronađena odgovarajuća rešenja za novonastali problem.\nProljoprivrednici iz Futoga i drugih mesta, u okolini Novog Sada, čije je zemljište iz poljoprivrednog prevedeno u građevinsko, neće plaćati i do 120 puta veći porez. Kako prenose Novosti, to je u petak izjavio gradonačelnik Miloš Vučević, rekavši da bi svaki poljoprivrednik koji smatra da je oštećen ovakvim rešenjem, trebalo da se javi u gradsku Poresku upravu, gde će na osnovu činjenica i dokumentacije biti pronađeno odgovarajuće rešenje.\n5.000 hektara sertifikovano za gajenje čuvenog "futoškog kupusa"\nNa probleme sa drastično uvećanim porezima prvi su ukazali povrtari iz Futoga, sela u kojem je gotovo osmina atara prevedena u građevinsko zemljište, pa im je, zbog toga, porez skočio na više od 150.000 dinara po hektaru. Takvo rešenje, je između ostalog, obuhvatilo je 1.000ha od ukupno 5.000ha zemljišta sertifikovanog za proizvodnju futoškog kupusa, prvog povrća u Srbiji sa zaštićenim geografskim poreklom, što je dodatno, ugrozilo povrtare.\nNisu samo futoški poljoprivrednici oštećeni\nMeđutim, prema rečima gradonačelnika Novog Sada, Miloša Vučevića, nisu samo Futožani imali ovaj problem, već su se s njim suočili paori iz Veternika, Begeča i dela Čeneja. Kako ističe Vučević, rešenje za taj problem postoji i lokalna samouprava je već insistirala u Poreskoj upravi da pozovu poreske obveznike da se izjasne, naravno, uz sve neophodne dokumente, da bi se tačno utvrdilo da li je njihovo zemljište i dalje poljoprivredno, odnosno da li na njemu ima ili nema objekata. Gradonačelnik Novog Sada naglašava da ako je neopravdano da se porez umanji, ako je reč o jednoj njivi između kuća, jer je vlasnik u mogućnosti da ga valorizuje kao građevinsko zemljište. Ipak, ako su na celom potezu isključivo njive, onda je jasno da tu nema mesta za uvećanje poreza.\nPeticijama i protestima se ništa neće promeniti\nKako napominje Miloš Vučević, ovakvo rešenje se, naročito mora tražiti za one poljoprivrednike na čijem zemljištu se planiraju infrastrukturni ili javni objekti. Prema gradonačelnikovim rečima, za njih, takođe, ne sme da bude povećanja poreza, zato oni svoje zemljište neće moći da prodaju kao građevinsko. Samim tim, još Vučević je joše jednom pozvao poljoprivrednike koji smatraju da su oštećeni, da se jave lokalnoj poreskoj upravi, da dostave žalbe i prigovore jer se peticijama i protestima ništa neće promeniti.\nGrad mora da se širi\nGradonačelnik Miloš Vučević ističe da Novi Sad mora da se širi, i na osnovu različitih inicijativa, i urbanističkih planova, da se razvija u pravcima koji su nekada bili poljoprivredno zemljište. Na tim, nekadašnjim njivama, dižu se stambeni, poslovni ili stambeno-poslovni objekti, ali, ponekad se desi da neko ostane sa poljoprivrednim zemljištem koje se našlo u građevinskoj zoni. On napominje da lokalna samouprava nema interesa da neralno visokim porezima uništava poljoprivrednike, tim pre što, kada se gleda kompletan gradski budžet, ovaj porez nije veliki prihod za Grad, a vlasti, takođe, nije u cilju da ima loše namere prema našim sugrađanima.\nFutoški kupus Zemljište Futog Novi Sad Porez Miloš Vučević


Pomoć učenicima i radnicima škole „Petar Kočić“ | Palelive.com\nPočetna Regija Zvornik Pomoć učenicima i radnicima škole „Petar Kočić“\nPomoć učenicima i radnicima škole „Petar Kočić“\nZVORNIK – Direktor zvorničkog Srednjoškolskog centra „Petar Kočić“ Biljana Pisić rekla je danas da je nevladina organizacija „Vorld vižn“ obezbijedila 26 paketa za učenike i radnike ove škole pogođene poplavama i klizištima u zvorničkoj opštini.\n„Ukupna vrijednost paketa je 1.440 KM, a oni sadrže prehrambene artikle i sredstva za higijenu“, rekla je Pisićeva novinarima, navodeći da roditelji učenika dolaze u školu i preuzimaju donaciju.\nOna je zahvalila ovoj organizaciji i podsjetila da „Vorld vižn“ i Srednjoškolski centar „Petar Kočić“ iz Zvornika od ranije imaju izuzetnu saradnju kroz različite projekte.\nPisićeva je podsjetila da je u protekloj godini najveća donacija ove organizacije bila opremanje medicinskog kabineta u školi kroz projekat u kome su učestvovali učenici, profesori, menadžment i psiholog škole, dok je ove godine planirano opremanje mini teretane u novoj fiskulturnoj sali.\nPrethodni članakPred tužilaštvom 59 otvorenih predmeta ratnih zločina\nNaredni članakU subotu Drugi festival gitare „Zgitar fest“


U Sloveniji 720 novoobolelih, AstraZeneka samo za starije - 24vesti\nU Sloveniji je u poslednja 24 sata od posledica kovida 19 umrlo sedam osoba, a potvrđeno je još 720 zaraza korona virusom, uz smanjen obim testiranja, ali i dalje visok udeo pozitivnih testova od 25,7 posto.\nI dalje se povećava broj hospitaliovanih, pa je u bolnicama trenutno 535 kovid pacijenata, od kojih je 124 na intenzivnoj nezi.\nPremijer Janez Janša je u uskršnjoj čestitki građanima poručio da je pandemija pokazala ranjivost, ugrozila zdravlje i odnela mnoge živote, ali da teška vremena mogu biti i prilika za novi početak, prenela je Hina.\nOn je istakao da se pandemija može pobediti samo zajedničkim naporima, ali i vakcinama koje će pristizati u sve većim količinama.\nVlada je donela promene u strategiji vakcinacije koja će sledećih nedelja biti usmerena prvenstveno na starije od 60 godina.\nZbog ograničenih količina vakcina i logističkih restrikcija Nacionalni institut za javno zdravlje (NIJZ) predložio je da se ljudi od 60 do 64 godina vakcinišu Astrazenekom, a starija populacija Fajzerom i Modernom.\nInfektolog Bojana Beović rekla je da stručnjaci vladi predlažu da se privremeno obustavi imunizacija mlađe populacije Astrazenekom, sve dok se ne razjasne retke pojave krvnih ugrušaka kod mlađih ljudi posle vakcinacije.\nVladina grupa stručnjaka za kovid-19 uputila je preporuku vladi nakon što su takvu odluku iz istih razloga donele Nemačka i Holandija.\nU Sloveniji je na snazi 11-dnevno zatvaranje koje će trajati i sledeće nedeće, ali danas zbog Uskrsa dozvoljen je izlazak iz regiona prebivališta kao i porodična okupljanja najviše šest članova istog domaćinstva.\nSve ostale protivepidemijske mere i restrikcije kretanja i dalje su na snazi, a verski obredi obavljaju se bez prisustva vernika. Zabranjene su i sve javne priredbe, okupljanja, slavlja i praznovanja.\nDo 11. aprila zabranjen je i odlazak u zemlje koje su na crvenoj epidemiološkoj listi, nastava će se odvijati onlajn a nošenje maski obvezno je i na otvorenom.\nSnažna eksplozija u Čačku – troje povređeno, evakuacija građana…


Dobrovoljcima na jubilej uručene značke i zahvalnice - Naši u svetu\nDobrovoljcima na jubilej uručene značke i zahvalnice\nObjavljeno 01/11/18 u 20:00\nFOTO TANJUG/ FILIP KRAINCANIC\nBEOGRAD – Povodom obeležavanja 100 godina od oslobođenja Beograda u Prvom svetskom ratu i 74. godišnjice oslobađanja Beograda u Drugom svetskom ratu, u Vojničkom klubu Garde Vojske Srbije u kasarni „Dedinje“ uručene su značke i zahvalnice otadžbine vojnicima na dobrovoljnom služenju vojnog roka, saopštilo je Ministarstvo odbrane.\nNačelnik Uprave za obaveze odbrane Ministarstva odbrane pukovnik Dragan Kotarlić uručio je značke vojnika na dobrovoljnom služenju vojnog roka i zahvalnice otadžbine za 144 vojna obveznika koji su dobrovoljno odslužili vojni rok sa oružjem u generaciji mart i septembar 2013. godine i septembar i decembar 2014. godine.\nOn je rekao da je duga istorija dobrovoljaca u Srbiji, tako da i danas imamo brojne primere mladića i devojaka koji dolaze iz Kanade, Australije, Južnoafričke Republike i drugih dalekih zemalja da odsluže vojni rok u Srbiji u srpskoj vojsci.\nVojnici koji su odslužili vojni rok sa oružjem, prevedeni su u rezervni sastav Vojske Srbije, a oni koji su završili Kurs za rezervne oficire, promovisani su u čin rezervnog potporučnika Ukazom predsednika Srbije.\nSvečanosti su prisustvovali predstavnici Ministarstva odbrane i Vojske Srbije, grada Beograda i gradskih opština, velikih tehničkih sistema, privrednih društava i drugih organizacija i udruženja sa teritorije nadležnosti, kao i rodbina i prijatelji vojnih obveznika kojima su uručena priznanja.\nProtest pištaljkama ispred Predsedništva (FOTO)\nDodik otkrio ko će biti mandatar za sastav nove vlade RS\nČitava porodica pristala na eksperiment sa koronom i ima “debeo” razlog\nMatica iseljenika se odužuje zaslužnima u dijaspori\nPočinje obuka rezervista u Srbiji, moraće da je prođu oni koji nisu služili vojsku,…


Skoplje - ilustracija\nU makedonskom Ministarstvu unutrašnjih poslova kažu da u ovom trenutku u zemlji vehabije ne predstavljaju opasnost.\nOni ističu da se stanje budno prati i da zasada nisu registrovane sumnjive aktivnosti određenih grupa ili bilo kakve informacije o širenju vehabizma u zemlji.\n"Činjenica je da u zemlji postoje određeni pripadnici radikalnih islamskih učenja, ali zasada MUP nije detektovao nikakve ozbiljnije pretnje niti po bezbednost makedonskih građana, niti po bezbednost međunarodnih predstavnika u zemlji i njihove ambasade i diplomatsko-konzularna predstavništva", izjavio je portparol ministarstva Ivo Kotevski.\nPrisustvo ovakvih potencijalno opasnih i radikalnih grupa u Makedoniji potvrđuje i Jakup Selimovski, direktor centra za versko obrazovanje u Islamskoj verskoj zajednici.\nAli on smatra da njihov uticaj na muslimansko stanovništvo u zemlji značajno opada i da u ovom trenutku nema rizika od eventualnih terorističkih aktivnosti takve grupe.\n"Njihova aktivnost je dosta smanjena zbog povećanih aktivnosti Islamske verske zajednice o pravilnom prezentovanju islama vernicima, kao i pravilnog ukazivanja na moguće posledice verničkoj strukturi muslimana u Makedoniji", navodi Selimovski.\nGrupe nisu izolovane\nZa razliku od ovih tvrdnji, eksperti kažu da je napad na američku ambasadu u Sarajevu samo upozorenje da postoji opasnost od širenja vehabističke terorističke mreže.\nMevlid Jašarević, vehabija koji je napao ambasadu SAD u Sarajevu, 28. oktobar 2011.\nUpućeni u ovu oblast smatraju da su posledice ratova na Balkanu izazvale i promenu geostrateških aktivnosti vehabija.\nNekadašnji obaveštajac, profesor Vladimir Pivovarov istice da je Makedonija meta ovakvih grupa, naročito otkad je postala deo anti-terorističke Koalicije.\n"Ne radi se o izolovanim grupama, to je bio period od pre 20 godina, sada su nam već u dvorištu, sada imaju svoje metode delovanja koji nisu samo religiozni. Oni deluju na mnogo drugih načina. Pretnje za izvršavanje ovakvih akata postoje u svakom trenutku i treba da budemo spremni da ih predupredimo i da ne dozvolimo da dođe do najstrašnijeg", napominje Pivovarov.\nPivovarov naglašava da se zemlja može zaštititi od eventualnih napada vehabija ukoliko obaveštajne službe rade profesionalno i blagovremeno otkriju moguće pretnje po bezbednost.\nInače, Islamska verska zajednica je nekoliko puta do sada upozoravala da su u Makedoniji prisutne vehabije i da oni pokušavaju da uzmu pod svoju kontrolu nekoliko džamija.\nUpućeni kažu da je njihovo prisustvo u velikom broju bilo registrovano i u vreme oružanog konflikta u zemlji 2001. godine, naročito u kumanovsko-lipkovskom kraju.


I&F McCann Grupa podržala konferenciju Sinergija 16\nSavremeno poslovanje nezamislivo je bez implemetiranja najnovijih tehnologija, dubinske analize podataka, praćenja trendova i korišćenja inovativnih alata. I&F McCann Grupa, kao jedan od vodećih komunikacionih sistema koji u svom portfoliu razvija digitalne delatnosti u agencijama u svom sastavu podržala je ovogodišnju konferenciju Sinergija 16 kao „zlatni sponzor“.\n„Digitalna transformacija dubinski utiče na razvoj poslovnih modela kao i celokupne industrije oglašavanja. Digital je ranije predstavljao jedan medijski kanal, a sada je samostalni medij i pokretač promena. Konferencija Sinergija 16 je mesto razmene i sticanja znanja, i ponosni smo što smo kao jedan od partnera preneli svoja iskustva o tome kako podaci i nove tehnologije utiču na razvoj advertajzinga i kako ih mi koristimo u kreiranju komunikacije između brendova i potrošača.“ kaže Marija Vićić, direktorka komunikacija I&F McCann Grupe.\nNa konferenciji je jedno od predavanja održala i Katarina Kostić, direktorka razvoja medijskih operacija I&F McCann Grupe za JI Evropu pod nazivom “How big data & Technology changed Advertising Industry“.\nSinergija je najveća i najuticajnija godišnja konferencija posvećena informaciono-komunikacionim tehnologijama i njihovoj poslovnoj primeni. Pored stručne IT javnosti Sinergija je posvećena svima koji su zainteresovani za unapređenje i razvoj svog biznisa, organizacionih i tehnoloških procesa i optimizaciju kompanijskih resursa kroz upotrebu najsavremenije tehnologije i alata.


24sata.info - Direktor u NASA-i: Objavićemo nešto o vanzemaljskim formama života\nAutor T. C. 07. 10. 2019. • 11:56\nDirektor Odjeljenja za planetarnu nauku NASA-e Jim Green najavljuje da će Agencija uskoro objaviti nešto revolucionarno o vanzemaljskim formama života i ocjenjuje da ljudi "nisu spremni da čuju rezultate".\nGreen navodi da je NASA blizu objavljivanja nekih vijesti o pronalasku života na Marsu, prenosi australijski portal "News".\nIstovremeno, britanski "Telegraph" prenosi da svijet nije spreman za otkrivanje postojanja života na drugoj planeti, koji bi mogao biti udaljen tek nekoliko godina.\n"To će biti revolucionarno. Kao kada je Kopernik izjavio da se Zemlja okreće oko Sunca. Pokrenuće novi način razmišljanja", ističe Green.\n"Da li je taj vanzemaljski život poput našeg? Kako smo povezani? Može li se putovati sa planete na planetu? Imamo li `iskru` i odgovarajuće okruženje, i da li ta `iskra` stvara život poput našeg ili različit, s obzirom na hemijsku okolinu u kojoj se nalazi?".\n"Ključni dio NASA-inog rada je potraga za znakovima života na drugim mjestima. Uzbuđeni smo zbog naučnih otkrića naših rovera na Marsu, kao i misija na Evropi, Titanu i ostalim mjestima", navod je iz NASA-e za "Fox news".\nIza njega će stići rover za otkrivanje vanzemaljaca "ExoMars", kojeg će 2021. godine lansirati Evropska svemirska agencija.


Vulin u Novom Pazaru: Pojačavamo aktivnosti, nećemo dozvoliti obračun bandi - Jutarnje.rs\nVulin u Novom Pazaru: Pojačavamo aktivnosti, nećemo dozvoliti obračun bandi\nMinistar unutrašnjih poslova Aleksandar Vulin izjavio je u Novom Pazaru da će od sutra biti pojačane aktivnosti policije i angažovana Žandarmerija u tom gradu i istakao da država neće dozvoliti obračune kriminalnih bandi i sačuvaće bezbednost svakog građanina.\n“Građani Novog Pazara ne zaslužuju da žive u gradu u kome se ubija, u kome nekažnjeno možete da nosite oružje, da pucate, u kome možete da kršite zakon. Zakon je isti za sve i u svakom delu Srbije štiti sve naše građane“, istakao je Vulin posle sastanka sa načelnikom i rukovodiocima Policijske uprave u Novom Pazaru, navodi se u saopštenju MUP.\nVulin je rekao da je uznemiren i zabrinut dešavanjima u Novom Pazaru i istakao da međusobno razračunavanje kriminalaca ne sme da bude moguće, ni u Novom Pazaru, ni u bilo gde drugde.\nOn je istakao da su na večerašnjem sastanku, kome je prisustvovao i direktor policije Vladimir Rebić sa saradnicima, dogovorene konkretne mere i koraci koji će biti preduzeti.\n“Prisustvo policije će od sutra ujutru biti daleko vidljivije i snažnije. Doći će i Žandarmerija iz Kraljeva. Svi pripadnici kriminalnih struktura biće posebno obrađeni i pod našom budnom pažnjom. Za njih u ovom gradu neće biti mesta“, poručio je Vulin.\nSvi građani Novog Pazara, kako je naglasio, mogu i moraju da budu slobodni i sigurni.\n“Droga, prostitucija, oružje sve su to stvari koje neće biti tolerisane. Nijedan lokal neće moći nekažnjeno da krši zakon, ne zato što radi duže, već zato što ima prostituciju, zato što se u njemu diluje droga ili zato što se u njemu nosi oružje“, rekao je Vulin.\nOn je istakao da nikakav politički autoritet i nikakvi politički razlozi neće moći da nas zaustave dok od Novog Pazara ne napravimo siguran i slobodan grad, kakav on i jeste, kakav treba da bude i kakav njegovi građani zaslužuju.\nVulin je građane Novog Pazara zamolio da u akcijama policije ne traže politiku i zatražio od njih da policiji pomognu i da učestvuju u borbi da njihov grad bude bezbedan, kao što je bio i kao što treba da bude.\n“Očekujem od svih političara, od lokalne samouprave da učestvuju sa nama u ovoj borbi, da nam pomognu i da ne pokušavaju da skupe jeftine političke poene. Da sutra, kada se na ulicama Novog Pazara pojave policija i žandarmerija, ne izmišljaju gluposti o tome kako neko okupira grad“, kazao je Vulin.\nSastanku u Policijskoj upravi u Novom Pazaru prisustvovali su direktor policije Rebić, njegovi pomoćnici Slobodan Malešić i Dejan Kovačević, načelnik Sektora unutrašnje kontrole Dejan Kovačević, komandant Odreda Žandarmerije u Kraljevu Boban Krpović, načelnik Uprave kriminalističke policije Bogdan Pušić, načelnik Uprave policije Golub Gačević i načelnik Policijske uprave u Novom Pazaru Nermin Ljaljić.\nVulin je razgovarao i sa gradonačelnikom Novog Pazara Nihatom Biševcem, koga je upoznao sa merama i konkretnim koracima koje će policija preduzeti kako bi obezbedila sigurnost i stabilnost u gradu, navodi se u saopštenju.\nPrethodni tekstTržište Srbije preplavljeno proizvodima sa ftalatima opasnim po zdravlje\nSledeći tekstU Srbiji odobrena Fajzerova vakcina, prve doze od 21. decembra\nVlada Srbije usvaja nove mere: Još kraće radno vreme, „katanac“ vikendom\nDANAS JE 18 GODINA OD UBISTVA PREMIJERA ĐINĐIĆA: “Gledajte u budućnost...


Vesti: Ko je najveća žrtva političkog spora koji je izazvala Crna Gora /video/ - Sputnjik Srbija\n20:05 12 Jun 2021\n13:29 26.05.2020 (osveženo 13:50 26.05.2020) Preuzmite kraći link\n„To što je Milo Đukanović nama ponudio jeste da likvidiramo sami sebe i da likvidiramo i izbrišemo našu istoriju“, kaže za Sputnjik episkop budimljansko-nikšićki Joanikije.\n„Obični građani su najveće žrtve sukoba političkih elita na ovim prostorima“, kaže sociolog Vladimir Vuletić povodom sukoba na relaciji Beograd – Podgorica zbog otvaranja granica.\nIslamske organizacije prete Srpkinji iz Čikaga koja je promenila školski program istorije o ratu u Bosni. „Nismo očekivali da će nam životi biti u opasnosti“, kaže za Sputnjik njen otac Ranko Ristić.\nNezadovoljan tretmanom, Vašington razmatra osnivanje pandana Svetskoj zdravstvenoj organizaciji. Kina i Rusija su mogle da mobilišu mnogo više podrške za svoje stavove nego Amerika, kažu analitičari.


Crna Gora: Jednogodišnja devojčica obolela od malih boginja\nInstitut za javno zdravlje u Podgorici saopštio je danas da je od malih boginja obolela jednogodišnja devojčica koja nije vakcinisana, i ona je šesta osoba u Crnoj Gori kod koje je od početka godine utvrđena infekcija virusom morbila.\nU saopštenju Instituta navodi se da je zdravstveno stanje devojčice (E.R.) za sada dobro, ali da je izolovana i hospitalizovana u Dečijoj bolnici, zbog uzrasta, opasnosti od razvoja komplikacija i sprečavanja širenja infekcije.\nInfekcija virusom morbila od početka godine ustanovljena je kod četvoro dece i dve odrasle osobe, a na bolničkom lečenju u Crnoj Gori trenutno je troje dece, od kojih dvoje u Dečjoj bolnici u Podgorici i jedno u Opštoj bolnici u Nikšiću.\n"Svi hospitalizovani su dobrog opšteg stanja", ističu iz Instituta za javno zdravlje.\nIz Instituta poručuju osobama koje ne znaju da li su vakcinisane ili preležale male boginje, a bile su u kontaktu sa obolelima, da o tome obaveste lekara ili epidemiološku službu.\nCrna Gora: Dvoje dece obolelo od malih boginja\nMorbile stigle u Crnu Goru, potvrđen jedan slučaj\nNEPRIHVATLJIVA TRAGEDIJA Deca usred Evrope umiru zbog MALIH BOGINJA i sve zbog ove NEODGOVORNE PRAKSE\nCrna Gora: Od početka godine registrovano 37 obolelih od morbila


Kick-off sastanak povodom međunarodnog projekta WIDE održan 17.2.2022. godine\n21.02.2022 | Razvoj ljudskih resursa\nKick-off sastanak povodom međunarodnog projekta WIDE održan 17.2.2022. godine\nRegionalna agencija za ekonomski razvoj Šumadije i Pomoravlja je vodeći partner na projektu WIDE koji je zvanično počeo 15.12.2021. godine.\nTokom 24 meseca implementacije projekta WIDE planirano je da se proizvede nekoliko rezultata od kojih su najznačajniji: osnaživanje žena digitalnim veštinama i preduzetničkim sposobnostima kako bi se povećalo njihovo učešće u društvenom i ekonomskom životu; kao i podizanje svesti i znanja žena o napredovanju u poslu zahvaljujući stečenim digitalnim veštinama.\nTokom uvodnog sastanka partneri su definisali tehničke i operativne aspekte rezultata projekta i pratećih aktivnosti. Cilj sastanka je takođe bio da se definišu aspekti upravljanja projektima i finansijama, kao i aspekti koji se odnose na interni kvalitet, praćenje i evaluaciju, upravljanje rizikom.\nProjekat WIDE okuplja 6 partnera iz 6 zemalja (Italija, Španija, Belgija, Republika Severna Makedonija, Rumunija i Srbija) i finansira se u okviru Erazmus plus Programa preko TEMPUS kancelarije u Srbiji.\nZа više informаcijа o projektu WIDE kontаktirаjte Regionаlnu аgenciju zа ekonomski rаzvoj Šumаdije i Pomorаvljа.


Projekti u oblasti migracija\nTrenutno se sprovodi:\nMADAD 2 - Podrška Evropske unije Srbiji u upravljanju migracijama – Grant ugovor TF-MADAD/2017/T04.86\nVrednost projekta: 16.000.000 evra\nCiljevi projekta: Sveobuhvatni cilj ovog projekta je da se odgovori na potrebe migranata, izbeglica i tražioca azila u Srbiji za oporavkom, kroz pružanje podrške republičkim organima, uključujući poboljšanje uslova u skloništima i kvaliteta u pružanju usluga. Specifični ciljevi projekta su unapređenje usluge smeštaja i zaštite prava migranata, izbeglica i tražioca azila u centrima za azil, prihvatnim centrima i centrima za maloletna lica bez pratnje i pružanje adekvatnih usluga zdravstvene zaštite i obrazovanja kako bi se na efikasan način odgovorilo na potrebe migranata, izbeglica i tražioca azila u Srbiji. Poseban akcenat stavljen je na brigu i zaštitu ranjivih kategorija u migrantskoj populaciji, pre svih dece/maloletnika bez pratnje.\nKoordinator projekta: Ministarstvo za rad, zapošljavanje, boračka i socijalna pitanja\nPartneri na projektu: Komesarijat za izbeglice i migracije, Ministarstvo unutrašnjih poslova, Ministarstvo zdravlja i Ministarstvo prosvete, nauke i tehnološkog razvoja.\nProjekat je započeo 13.01.2017. u trajanju od 12 meseci.\nProjektom su bili pokriveni sledeći troškovi:\nOperativni/tekući troškovi smeštaja u centrima za azil, tranzitnim/prihvatnim centrima i centrima za smeštaj maloletnih lica bez pratnje roditelja ili staratelja, koji uključuju hranu, elekričnu energiju, grejanje, pranje veša, komunalne usluge, vodu i sanitarne usluge;\nAngažovanja dodatnog osoblja čime je obezbeđena podrška centrima za socijalni rad u obavljanju poslova iz delokruga organa starateljstva, i funkcionisanje centara za smeštaj maloletnih lica bez pratnje.\nAngažovanja dodatnog osoblje od strane Komesarijata za izbeglice i migracije koje je obuhvatalo koordinatore objekata, terenske radnike, obezbeđenje, administrativno osoblje, prevodioce i higijeničare, a u cilju nesmetanog funkcionisanja azilnih i prihvatnih/tranzitnih centara;\nTroškovi ishrane i smeštaja za zaposlene na terenu koje su angažovali Komesarijat za izbeglice i migracije, Ministarstvo za rad, zapošljavanje, boračka i socijalna pitanja i Ministarstva unutrašnjih poslova;\nTroškovi goriva i održavanja vozila za zaposlene Komesarijata za izbeglice i migracije, Ministarstva za rad, zapošljavanje, boračka i socijalna pitanja i Ministarstva unutrašnjih poslova, a koji su korišćeni za terenski rad sa migrantskom populacijom;\nAngažovanja Jedinice za upravljanje projektom u okviru Ministarstva za rad, zapošljvanje, boračka i socijalna pitanja;


RTS :: Reke ljudi na litijama u Crnoj Gori – "slabi strah pojedinca od države"\nRegion Reke ljudi na litijama u Crnoj Gori – "slabi strah pojedinca od države"\nsubota, 22. feb 2020, 06:36 -> 14:30\nKako smo od nekada zemlje borbenog ateizma došli do toga da Crkva ujedinjuje većinu stanovništva od Pljevalja do Bara. Najzanimljivije je u četvrtak bilo u Pljevljima, gde se na litiji skupilo možda i više ljudi nego što ovo mesto ima stanovnika. Prvi put posle jedanaest godina u Pljevlja, koja pripadaju eparhiji Mileševskoj, došao je mitropolit crnogorsko-primorski Amfilohije koji je čak pevao uz gusle.\nIvo Čolović, izvršni direktor Cesida, rođen je u Bijelom Polju, na severu Crne Gore. Za njega je ovoliki broj ljudi na litijama iznenađenje, jer kada su neki drugi kontroverzni zakoni i odluke donošeni, činilo se da u narodu za to nema sluha.\n"Crna Gora se od 2006. naovamo kockala sa odlukama, od priznanja Kosova do ulaska u NATO, što su bolne teme za crnogorsko društvo. Niko nije mogao da očekuje da će sada ovoliko ljudi reagovati. Čini se da DPS nije bio spreman i pripremljen, ali mi nije jasna procena da se ovako značajan zakon donosi uoči izborne godine", rekao je Čolović gostujući u emisiji "Oko".\nPodseća na reči Milovana Đilasa, koji je rekao da je Crna Gora kao klatno – ako gurnete prema srpstvu, vratiće se prema crnogorstvu, ako gurnete prema crnogorstvu vratiće se prema srpstvu.\n"Imam utisak da je ovo konstantno guranje ka crnogorstvu poslednjih 14 godina, izazvalo revolt koji je predvođen Mitropolijom u koju oko 50 odsto građana Crne Gore ima poverenje", rekao je Čolović i napomenuo da političke partije nisu uspele da kanališu nezadovoljstvo dok mitropolija jeste.\n"Kad se dirnu svetinje – počinje pobuna"\nProfesor Filozofskog fakulteta u Beogradu istoričar Miloš Ković bio je u litijama u Nikšiću, Baru i Budvi.\nPrimetio je da su u litijama uglavnom mladi – studenti, srednjoškolci i roditelji s malom decom.\n"Ako je prisustvo mladih signal, mogao bi da bude signal da će se povećavati privrženost SPC i da će se srpski identitet, koji se koleba između vere i jezika, u budućnosti bazirati na pripadnosti SPC", kaže prof. Ković.\nLitije su, smatra, i rezultat rada mitropolita Amfilohija, koji je tamo oko tri decenije. Osim što zna svakog sveštenika, ističe Ković, prepoznaje se i njegovo harizmatično prisustvo.\nNavodi da ljudi trpe, ali kada se dirnu svetinje – onda počinje pobuna. Ković ukazuje i da slabi strah pojedinca od države, jer ljudi osećaju da imaju autoritet koji je viši od države.\n"Tamo ima ljudi koji ne pripadaju pravoslavnom srpskom nacionalnom korpusu. Oni su protiv daljeg izazivanja unutrašnjih podela. Porodice su podeljene, ova vlast generiše sukobe – to su osnovna ljudska pitanja, pravo na imovinu, ispovedanje vere", rekao je Ković i dodao da je tamo svaka demokratija ugušena.\n"Vreme za formiranje nekog novog bloka"\nDušan Janjić, direktor Fonda za etničke odnose, kaže da je u Crnoj Gori na delu akumulacija nezadovoljstva, a da se usvajanjem Zakona o slobodi veroispovesti dirnulo u pitanje identiteta.\nUkazuje da je na delu politička kriza koja dugo traje, a da ima problema i u vladajućem DPS-u, koji Đukanović nije uspeo da reformiše kada se bio povukao sa čela države. On je, ističe Janjić, morao da računa da su mnogi članovi DPS-a aktivni vernici SPC.\nNaglašava da se pokazalo da nije više dovoljno da u politici imate redosled Milo, pa niko.\n"Mislim da se Đukanović umorio", kaže Janjić koji smatra da je to šansa za Duška Markovića, takođe iskusnog političara.\nOvo je trenutak i za formiranje nekog novog bloka, koji kad god se pojavi, u Crnoj Gori uzme oko 14 odsto glasova na izborima, podseća Janjić.\n"Stranka koja će pokrivati interese onih kojima smetaju i tajkuni i sirotinja", rekao je Dušan Janjić.\n(subota, 22. feb 2020, 16:26) - anonymous [neregistrovani]\nDobar si ponasas se junacki,kao i dosada i kada tije bio interpoln na ledima pasi se izvukao a bogami sa bogom i narodom nije isto.\n(subota, 22. feb 2020, 12:22) - anonymous [neregistrovani]


PRVA SDS U BIJELJINI: Na našim listama nema budžetskih potrošača - Opcija\nPRVA SDS U BIJELJINI: Na našim listama nema budžetskih potrošača\nPrva SDS želi da pomogne da se u Republici Srpskoj uvedu pristojni politički odnosi, da se eliminišu sve vrste netrpeljivosti, te da Republike Srpske čuva svoj narod pametnom i razuđenom političkom diskusijom između svih aktera, istakao je u Bijeljini Radomir Lukić, predsjednik Prve SDS i kandidat ove stranke za predsjednika Republike Srpske.\n“Stalo nam je da prestanu svađe koje mogu da nas skupo koštaju. Da se politika u Sarajevu, kada je u pitanju Republika Srpska vodi iz Banjaluke. Da imamo samo jedan centar i u tom smislu daćemo sve što je u našoj moći, a oni koja su se priključila ovoj stranci mogu mnogo da zaista tako bude. Svima nam je u interesu da Republika Srpska opstane, da u njoj počnemo da živimo bolje, a do tada da ovo što imamo dijelimo pravedno. Stalo nam je naročito do socijalne pravde i iskorjenjivanja svih oblika korupcije”, rekao je Lukić.\nPrema njegovim riječima, Prva SDS želi da utiču na političke događaje u Srpskoj i BiH na pravom propisan način putem izbora, ne putem bilo kakvih pobuna, protesta i svega onog što ne može da nađe svoje političko opravdanje.\nLukić kaže da su kandidati iz Izborne jedinice šest predstavnici svih socijalnih slojeva i da su podobni da kao zakonodavci učestvuju u donošenju najboljih zakona u Republici Srpskoj.\nNa konferenciji za novinare Gradskog odbora Prve SDS u Bijeljini predstavljeni su kandidati ove stranke za poslanike u Narodnoj skupštini Republike Srpske iz Izborne jedinice šest: Milenko Stanić, Nikolina Simić, Milan Vukajlović, Rade Maksimović, Žarko Radić, Јelena Petrović, Željko Antić i Ljiljana Perić, te kandidati ove stranke iz Izborne jedinice 2 za poslanike u Predstavničkom domu Parlamentarne skupštine BiH: Neđo Gavrić i Borislav Bratić.\nPredsjednik Ekonomskog savjeta Prve SDS Milenko Stanić i nosilac liste za Narodnu skupštinu Srpske u Izbornoj jedinici šest kaže da na listama ove stranke nema budžetskih potrošača, ni zaposlenih u javnom sektoru, nego su na listama kandidati koji rade u privatnom sektoru, koji, kako je rekao, na častan i pošten način zarađuju svoj novac.\n“Oni na najbolji način znaju kako je danas raditi i stvarati i to je polazna pretpostavka svih naših promjena. Oni znaju šta je loše u ekonomskom sistemu i biće najbolji izbor da daju prijedlog za promjenu ekonomskog sistema, a mnogo toga treba mijenjati. Gotovo da nema nijednog segmenta društvenog života koji ne bi trebalo mijenjati na bolje, od lokalnih zajednica, regionalne, entitetske, unutrašnje i spoljne politike, a naročito ćemo se skoncentrisati na promjene u javnom sektoru da nerad zamijeni rad”, rekao je Stanić.


POLITIKA PRIVATNOSTI – Čistilica\nRukovalac web-sajta će svako narušavanje prava privatnosti i sigurnosti korisnika odmah prijaviti nadležnim državnim organima.\nDa je svrha prikupljanja i obrade podataka omogućavanje nesmetanog funkcionisanja www.cistilica.rs web-sajta i bezbednost korisnika web-sajta u skladu sa zakonom, kao i promotivna obaveštenja;\nDa su lica koja koriste podatke ona lica koja su zaposlena kod rukovaoca koja imaju ovlašćenje za korišćenje podataka, kao i svi državni organi koji na osnovu zakona i/ili odluke suda ostvaruju pravo korišćenja podataka;\nDa je davanje podataka o ličnosti dobrovoljno, te da niko ko ne želi da bude korisnik web-sajta www.cistilica.rs nije u obavezi da ostavi bilo kakav podatak;\nDa lice koje je dalo pristanak o prikupljanju i obradi podataka može, u bilo koje doba i bez obrazloženja povući svoj pristanak, što kao pravnu posledicu proizvodi prestanak korišćenja www.cistilica.rs web-sajta, kao i da time prestaje svako dalje prikupljanje i obrada podataka lica koje je pristanak povuklo;\nPodaci koji se prikupljaju u gore naznačene svrhe su: e-mail adresa, korisničko ime, lozinka i IP adresa svakog pojedinog pristupa www.cistilica.rs web-sajtu.\nRukovalac poštuje privatnost korisnika web-sajta www.cistilica.rs. Podatke iz procesa registracije, te ostale podatke o korisniku, Rukovalac neće otkrivati trećim licima, osim u svrhu i pod uslovima navedenim u ovom Pravilniku i slučaju kada je to izričito zakonom propisano.\nRukovalac može, u skladu sa zakonom, prikupiti određene podatke o posetama dobijene tokom korišćenja web-sajta www.cistilica.rs. Ove podatke Rukovalac može da koristi kako bi imao informacije kojima bi poboljšao web-sajt i njegov sadržaj dodatno usmerio i prilagodio Korisnicima.\nKompletnu pravnu podršku za web-sajt pruža Advokatska kancelarija Knežević.


Na nišanu Lazanskog: Milo će na kraju završiti u Bakuu (video) - Sputnjik Srbija\n22:22 15.05.2017 (osveženo 18:10 19.06.2017) Preuzmite kraći link\nNa Zapadu su kriteriji za ulazak u NATO oduvek bili demokratski, dakle odnosi opozicije i vlasti, stanje u oblasti ljudskih prava, reforme u bezbednosnim strukturama i jasno definisane granice. Da li se na primeru Crne Gore od svega toga odustalo?\nOpozicija ne učestvuje u radu parlamenta, na ulicama su stalni protesti promenljivog intenziteta i različitih povoda, reforme u bezbednosnom sistemu kozmetičkog su karaktera, a granica sa Kosovom nije definitivno utvrđena. Dakle, ništa od postavljenih ispunjenih uslova da bi Crna Gora ušla u NATO.\nPa, ipak, Podgorica ulazi u NATO i bez referenduma naroda o tako važnom koraku za budućnost i naroda i države. NATO je zažmurio na oba oka i propustio Podgoricu u Alijansu. Ono, baš propustio, kao kada se stado zbunjenih ovaca propušta u tor. A zašto su propušteni? Samo zbog toga da se politički napravi još jedan potez koji se neće svideti Moskvi. Jer, vojno gledano, ulazak Crne Gore u NATO neće vojno ojačati zapadni vojni savez, to vam je kao da ste na Fejsbuku dobili još jednog prijatelja.\nDugogodišnji dopisnik „Politike“ iz Vašingtona Milan Mišić i građanski aktivista i novinar iz Crne Gore Marko Milačić gosti Miroslava Lazanskog\nPriče o tome kako je Rusija navodno bila zainteresovana za korišćenje luka u Crnoj Gori nemaju baš argumentovanu potvrdu, pošto je Jadran relativno zatvoreno more, Albanija i Italija kontrolišu Otrant, i ruskoj floti ne treba još jedan prolaz, istina međunarodno ipak slobodan, kao što su Bosfor i Dardaneli. Ali, vojnički se Otrant lako pokriva.\nDruga priča u talasima antiruske histerije dolazi opet iz Vašingtona. Istina, smena direktora FBI Džejmsa Komija samo je nastavak sage o Rusima. Stara opsesija američkih tajnih službi, gde je u Vašingtonu locirana ruska „krtica“. Što bi se reklo, nemoguća misija…\nMilitarizacija Srbije preko Crne Gore\nPreko Crne Gore NATO želi da militarizuje Srbiju, koja je glavni igrač u regionu. Crna Gora će biti prva članica Alijanse koja će izaći iz nje kad se promeni vlast.\nPrema najavama iz zvanične Podgorice, Crna Gora 5. juna ulazi u NATO. O činjenici da će tako važan korak za budućnost crnogorskog naroda i države biti učinjen bez glasanja na referendumu, ali i o demokratskim kriterijumima Zapada za taj ulazak, Miroslav Lazanski je, u emisiji „Na nišanu“, razgovarao sa crnogorskim novinarem i funkcionerom pokreta „Otpor beznađu“ Markom Milačićem i dugogodišnjim dopisnikom politike iz Vašingtona Milanom Mišićem.\nMarko Milačić kaže da se i na njegovom primeru može videti da Severnoatlantska alijansa u Crnoj Gori sprovodi kvazidemokratiju.\n„U Crnoj Gori imamo situaciju da neko ko na Dan NATO-a samo prošeta glavnim trgom u Podgorici kroz njihov skup, dve godine kasnije završi u zatvoru, jer naša vlast tamo preventivno hapsi ljude, da slučajno ne bi zasmetala tom integracionom procesu. Ljudi u Crnoj Gori bivaju hapšeni zbog najbanalnijih stvari i kriminalizovani su svi oni koji kritikuju taj nadsistem, tu globalnu neslobodu oličenu u NATO-u. Takvi ljudi i organizacije su, pre svih, na meti u Crnoj Gori“, objašnjava Milačić.\nNa opasku Lazanskog da u Americi zapalite američku ili zastavu NATO-a i ne idete u zatvor, dok se u Crnoj Gori to dešava, Milačić je rekao da se, kad je njegov pokret u aktu građanske neposlušnosti zapalio zastavu NATO-a, digla hajka kao da su „poslali ’tomahavk‘ na zgradu NATO-a u Briselu ili SAD“.\n„To upravo pokazuje kolika je dogma u pitanju“, rekao je on, na šta je Lazanski primetio da su u Crnoj Gori uvek bili dogmatični: „Bili ste u vreme Đilasa najveći komunisti, sad ste najveći natoisti“.\n„U suštini, naša vlast se nije promenila, tako da je reč o jednoj te istoj dogmi, samo što je ideološki predznak promenjen. Taj duh Gvantanama i duh Golog otoka su u suštini na neki način isti, nedemokratski“, ocenio je Milačić.\nNa pitanje Miroslava Lazanskog da li je crnogorska elita odlučila da zemlju uvede u NATO kako bi izbegli krivična suđenja, Milačić odgovara potvrdno.\n„Kada kažemo da Crna Gora ulazi u NATO, treba istaći da to nije odluka naroda, već kriminogenih vlasti u Crnoj Gori. Crnogorski narod je protiv ulaska u Alijansu, i to pokazuju sve analize javnog mnjenja godinama unazad. Pritom, ta odluka, odnosno sertifikacija ugovora sa Severnoatlanskim savezom se na Cetinju dogodila mimo naroda, bez referenduma i mimo opozicije, u poluparlamentu. Dakle, vlast je da bi to učinila pobegla od glavnog grada i naroda“, napominje Milačić.\nNa Zapadu su kriterijumi za ulazak u NATO oduvek bili demokratski — vodilo se računa o granicama države, odnosu opozicije i vlasti, stanju u oblasti ljudskih prava, reformama u bezbednosnim strukturama.\nDa li se na primeru Crne Gore od svega toga odustalo, s obzirom na to da opozicija ne učestvuje u radu parlamenta, na ulicama su stalni protesti, reforme su kozmetičkog karaktera, a granica sa Kosovom nije definisana? Novinar Milan Mišić kaže da ne treba zaboraviti da je NATO, i pre prijema Crne Gore, u svojim redovima imao veoma važne članice koje su apsolutno ignorisale sve pomenute demokratske principe.\n„Primer za to je Turska i sve ono što se tamo događa, pa Albanija… Međutim, treba poći od toga da je NATO jedna interesna grupa na čelu sa SAD, koja je imala rezon svog postojanja za vreme Hladnog rata, a nakon njega potrudila se da nađe novi. On naravno ne deluje svima uverljivo, ali treba uvažiti činjenicu da danas nema nesvrstavanja kao što je to bio slučaj dok je trajao Hladni rat, jer ako niste sa NATO-om, sa kim ste?“, kaže Mišić.\nNa pitanje Lazanskog da li je NATO zažmurio na oba oka i propustio Podgoricu u Alijansu samo da bi se politički napravio još jedan potez koji se neće svideti Moskvi, Milačić kaže da je sasvim sigurno tako, iako to pretenciozno zvuči, s obzirom na to da je Crna Gora suviše mala zemlja.\n„To je svakako jedna poruka snage, ali pre svega poruka Srbiji. Preko Crne Gore NATO želi da militarizuje Srbiju, koja je glavni igrač u regionu. Imajući u vidu tradicionalno dobre odnose srpskog i crnogorskog naroda, oni smatraju da ulaskom Crne Gore u Alijansu dolaze na granice Srbije, što je korak-dva do militarizacije Srbije i regiona, što se, nadam se, neće dogoditi“, kaže funkcioner pokreta „Otpor beznađu“.\nMilačić je uveren da će Crna Gora biti prva zemlja koja će izaći iz NATO-a, i to onog trenutka kada dođe do promene vlasti u toj zemlji i kada sve odluke bivših vlasti, uključujući i ovu o ulasku Crne Gore u Alijansu, budu preispitane.\n„Crna Gora ima tradiciju dužu od ove vlasti, pa ćemo preživeti i NATO i ove domaće okupatore. Ta grupa ljudi će završiti ili iza rešetaka, ili ako uspeju da pobegnu, možda u Bakuu. Pošto je crnogorska klika mala, biće im dovoljno nekoliko lir-džetova za bekstvo, a Baku je jedina destinacija gde bi mogli pobeći, jer u Moskvu više ne mogu, a verujem da ni NATO neće želeti da prihvati takvu ekipu“, kaže Milačić.\nU emisiji „Na nišanu“ Miroslav Lazanski je sa svojim gostima razgovarao i o talasima antiruske histerije koji dolaze iz Vašingtona i smeni direktora FBI Džejmsa Komija kao nastavku „sage o Rusima“.\nMilan Mišić kaže da se zasad ne vidi kraj priče o „ruskoj senci“ nad predsedničkim izborima u SAD. Prema njegovim rečima, očigledno je da se u Beloj kući sistematski proizvodi haos.\n„Sve što se u Americi dešava u poslednja četiri meseca Rusiju i Kinu može samo da veseli. Mislim da se u Rusiji sa smeškom i merakom posmatra sve ovo što se dešava u Americi, jer na američkoj sceni događaji teku onako kako to ne bi mogao da predvidi nijedan scenario napisan u Moskvi. Vidimo i da je na međunarodnim skupovima nova američka ekipa sa još nekompletiranim Stejt departmentom potpuno inferiorna, dok ruska, koja je po kvalitetu diplomatije i pre bila superiornija, iz svakog događaja izvlači maksimalnu stratešku korist“, kaže Mišić.\nOn podseća da se Tramp od početka zalagao za razumevanje sa Rusijom, ali kaže da američki predsednik nema vremena da se time bavi jer njegov kabinet i Bela kuća svake nedelje imaju neku novu krizu.


Novi kombi za korisnike Centra "Koraci nade" - Koraci nade\nNovi kombi za korisnike Centra "Koraci nade"\nDana 31.08.2018.godine održana je primopredaja novog kombi vozila za djecu sa invaliditetom korisnike Centra za djecu sa višestrukim smetnjama „Koraci nade“ Tuzla.\nVozilo je donacija Rotary cluba Hofburg Wien iz Austrije, a adaptaciju rampe za invalidska kolica donirala je firma „Porsche BH „ iz Sarajeva. Prigodnim dječijim programom i riječima zahvale Centar „Koraci nade“ je izrazio svoju zahvalnost predstavnicima donatora Stefanu Kirchebner i Martinu Schittengruber iz Rotary cluba Hofburg Wien i Senadu Olovčiću i Amiru Bajramoviću iz firme “Porsche BH“ na ovoj vrijednoj i značajnoj donaciji.\nCentar „Koraci nade“ već 24 godine pruža usluge za 186 korisnika sa višestrukim smetnjama sa područja Tuzlanskog kantona i novo vozilo omogućit će siguran i udoban prevoz korisnika na tretmane u objekat Centara , na različite aktivnosti socijalne interakcije, sportska takmičenja, učešća na različitim festivalima i sl. kao i prevoz patronažnog tima koji obilazi 40 porodica na području Tuzlanskog kantona. Adaptirana rampa za invalidska kolica olakšat će prevoz djece i mladih sa motoričkim smetnjama, odnosno djece koja koriste invalidska kolica, koji čine najveći broj korisnika Centra.\nOvakvi vidovi podrške populaciji djece i mladih sa invaliditetom mogu biti za primjer i drugim organizacijama i pojedincima, zajednici u cjelini kako se može pokazati socijalna osjetljivost, razumjevanje podrška i prihvatanje ove populacije djece koja to svakako zaslužuju.


Mega Computer Engineering – Mega Computer Engineering\nPosted on 23/04/2017 17/05/2017 by dnaoverride\nKompanija Mega computer engineering je osnovana 1991. godine sa sedištem u Beogradu. Unazad 15 godina se potpuno opredelila za sistem integracije, po principu “ključ u ruke”. Dakle, od analize potrebe korisnika, projektovanja, izrade, konverzije i prečišćavanje starih podataka i implementacije informacionog sistema, pa do izrade specifikacije, projektovanja kapaciteta budućeg hardverskog sistema pa do isporuke i instalacije sve potrebne hardverske opreme. Post-prodajna podrška uključuje 24×7 servis našim korisnicima. Ovakav servis, uz kompletnu podršku, korisniku pruža sigurnost da svoju softversku investiciju može da upotrebi do maksimuma i ostvari željene rezultate.\nMega Computer Engeenering je lider na tržištu u oblasti razvoja i implementacije informacionih sistema državne uprave sa inovativnim rešenjima u toj oblasti, što najbolje dokazuju naše reference. Između ostalog, naši sistemi su do sada implementirani u preko osamdeset opština i gradova u Srbiji – uključujući Grad Beograd. U Crnoj Gori imamo potpisan ugovor sa Zajednicom opština CG o implementaciji našeg sistema u sve opštine, a do sada je implamentacija urađena u deset opština i gradova. U Bosni i Hercegovini smo implementirali sistem u Gradu Banja Luci i opštini Bijeljina i opštini Rudo, kao i u Vladi Republike Srpske. Naše sisteme smo implementirali i u više Ministarstava Vlade Republike Srbije, javnih preduzeća kao i u nekoliko banaka. Posebno smo ponosni na to što je naš softver za pravosudne organe LIBRA izrastao u softversko rešenje koje je u pod imenom AVP postalo standard za upotrebu u sudovima Republike Srbije kako privrednim tako i opšte nadležnosti.\nPored navedenog, naša kompanija je razvila aplikaciju za automatsko vođenje predmeta javnih izvršitelja (AVPPI sistem), koja je implementirana u više od 80% kancelarija javnih izvršitelja u Srbiji i većini kancelarija javnih izvršitelja u Crnoj Gori.\nJedno od novijih softverskih rešenja koje omogućava elektronsko poslovanje, jeste FIDES aplikacija koju koristi više od 30 kancelarija javnih beležnika u Srbiji.


Poseta generalnog sekretara NATO Srbiji\nNaslovna / NOVOSTI / Arhiva vesti / 2018 / Poseta generalnog sekretara NATO Srbiji\nGeneralni sekretar NATO Jens Stoltenberg bio je u poseti Srbiji 6-8. oktobra, gde je razgovarao sa najvišim državnim zvaničnicima u Beogradu, predsednikom Srbije Aleksandrom Vučićem i premijerkom Anom Brnabić. Tokom posete, sekretar je podsetio da je najvažniji cilj NATO na Zapadnom Balkanu pomoć pri izgradnji mira i stabilnosti kao osnove napretka. Govoreći o dijalogu Beograda i Prištine, naveo je da je to ključ za stabilnost u regionu.\nPored razgovora sa predsednikom Vučićem i premijerkom Brnabić, zajedno s predsednikom u Mladenovcu je prisustvovao ceremoniji otvaranja civilne vežbe "SRBIJA 2018" - posvećene spremnosti za suočavanje s posledicama vanrednih situacija i prirodnih katastrofa. Vežbu su zajednički organizovali NATO Evroatlantski koordinacioni centar za vanredne situacije (EADRCC) i Ministarstvo unutrašnjih poslova Srbije. Stoltenberg kaže da je vežba organizovana sa približno 2000 učesnika iz oko 40 zemalja.\n"NATO pruža bezbednost na mnogo različitih načina. To uključuje i pomoć pri spasavanju i zaštiti ljudi pogođenih prirodnim katastrofama i nepogodama. Zato je, pre dvadeset godina, NATO uspostavio Evroatlantski koordinacioni centar za vanredne situacije (EADRCC) i počeo sa organizacijom vežbi koje otvaramo danas, kako bi se zemlje NATO i naši partneri zajedno obučavali. Cilj je bolja uzajamna pomoć u slučaju nužde i spasavanje života", izjavio je generalni sekretar NATO.\nDodao je da je vežba "Srbija 2018" sjajan primer kako partnerstvo Srbije sa NATO savezom može doneti stvarne koristi i Srbiji i NATO i celom regionu, a da će iskustvo stečeno tokom vežbe pomoći da se u budućnosti spasu životi. Govoreći o 1999. Stoltenberg je izjavio da shvata da je Savez i dalje predmet kontroverzi u Srbiji i da su sećanja i dalje bolna za mnoge, ali da kampanja nikada nije bila usmerena protiv srpskog naroda.\n"Svaka nevina žrtva je tragedija zbog koje duboko žalim. Izjavljujem saučešće porodicama svima onima koji su izgubili svoje najmilije na obe strane konflikta. Nikada ne smemo zaboraviti prošlost, ali možemo ići napred. To je ono što NATO i Srbija rade kroz naše partnerstvo. Gledamo ka boljoj budućnosti."\nNATO pozdravlja izbor Srbije o obostrano korisnom partnerstvu, ali u potpunosti poštuje odluku Beograda o neutralnosti. O potrebni dobre saradnje u Mladenovcu govorio je i predsednik Srbije Aleksandar Vučić:\n"Srbija će ljubomorno da čuva svoju vojnu neutralnost, ali Srbija dobro sarađuje sa NATO i sarađivaće dobro sa NATO. Srbija se nalazi u poslednjoj fazi stvaranja i prihvatanja IPAP plana 2018-2020 i to je nešto na čemu će Srbija da radi, jer mi i hoćemo i želimo i moramo, bez obzira na bolnu i tešku istoriju da zbog budućnosti naših građana imamo dobre odnose".\nSekretar Stoltenberg podseća da su NATO saveznici danas najveći investitori u regionu, koji pomažu otvaranju radnih mesta.\nNakon vežbe, generalni sekretar i predsednik su učestvovali na specijalnom događaju "Beogradskog bezbednosnog foruma". Tokom panela pod nazivom "Liderstvo za bezbedan region" Stoltenberg i Vučić su otvoreno razgovarali o odnosima NATO i Srbije, izazovima, odnosima u regionu i ponovili da te odnose treba graditi u obostranom interesu.\n"Samo su ljudi ti koji u ovom regionu, jugoistočnoj Evropi, Balkanu mogu da reše probleme ovog regiona. To se ne može rešiti u Briselu, možemo pomoći, asistirati, pružiti savet ako to od nas zatražite. Zato pozivam na mir i uzdržanost, a ne da se vraća nacionalistička retorika", rekao je generalni sekretar NATO.\n"Mi ćemo dati sve od sebe kao Srbija, uložićemo napore da sačuvamo mir i stabilnost što znači da znamo šta je nama urađeno šta smo mi uradili drugima i treba da izbegavamo iste greške iz prošlosti. Daćemo sve od sebe da nastavimo dijalog s Prištinom, da uspostavimo bolje odnose s bosanskim liderima i mislim da nema sumnje da ćemo morati da imamo bolje odnose s Hrvatskom. To je onoliko koliko mi možemo da doprinesemo", kaže predsednik Srbije Aleksandar Vučić.\nGeneralni sekretar NATO saveza Jens Stoltenberg nakon Beograda posetio je Zagreb i Ljubljanu.


Beograd: Održan protest Vojnog sindikata\nOsvježeno 27. novembar/studeni, 2016.\nU Beogradu je održan protest Vojnog sindikata Srbije. Oko 1000 građana okupilo se ispred zgrade Ministarstva odbrane odakle su otišli do Predsednmištva, gde su predsedniku Srbije Tomislavu Nikoliću ostavili pismo sa zahtevima.\nOni su nezadovoljni, jer, kako je rekao sindikalni predstavnik Novica Antić, nije uvažen njihov zahtev da se utvrdi nova osnovica za obračun plata. Antić je naveo da su vojnicima plate praktično smanjene za 25 odsto.\nČelnici te organizacije optužili su Generalštab i Ministarstvo odbrane da su urušili sposobnost oružanih snaga i naveli oko 1.000 ljudi na napusti vojsku.\nSkupu su prisustvovali i predstavnici Policijskog sindikata Srbije koji su podržali zaposlene u vojsci.\nMinistarstvo odbrane i Generalštab Vojske Srbije reagovali su povodom protesta koji je Vojni sindikat organizovao u Beogradu.\nMinistar odbrane Zoran Đorđević poručio je da su predstavnici sindikata na skupu davali političke izjave koje nisu u skladu sa sindikalnim delovanjem. Rekao je i da je na protestu bilo oko 200 pripadnika vojske, dodavši da je zabrinut zbog okupljanja pristalica nacionallističkih i ekstremističkih grupa.\nĐorđević je naveo da ostaje pri svojim stavovima i tvrdnjama da neće biti smanjenja primanja niti otpuštanja a da će već početkom sledeće godine plata biti povećana za pet odsto. I Generalštab Vojske Srbije negirao je navode Vojnog sindikata Srbije.


NekretnineSrbije.biz – počeo sa radom novi web magazin NekretnineSrbije.biz – počeo sa radom novi web magazin – Personal magazin\nNekretnineSrbije.biz – počeo sa radom novi web magazin\n01.06.2009 godine počeo je sa radom novi on-line magazin iz oblasti nekretnina – NekretnineSrbije.biz. Magazin NekretnineSrbije.biz je nastao sa ciljem da prati i promoviše situaciju na tržištu nekretnina. U pitanju…\n01.06.2009 godine počeo je sa radom novi on-line magazin iz oblasti nekretnina – NekretnineSrbije.biz. Magazin NekretnineSrbije.biz je nastao sa ciljem da prati i promoviše situaciju na tržištu nekretnina. U pitanju je projekat iza koga stoji vodeći portal za nekretnine u Srbiji – NekretnineSrbije.com.\nMagazin je namenjen svim zainteresovanim učesnicima u tržištu nekretnina – agencijama za nekretnine, građevinskim investitorima, finansijskim institucijama kao i svima onima koji žele da budu u toku sa aktuelnostima iz ove oblasti.\nNekretnineSrbije.biz – počeo sa radom novi web magazin was last modified: June 1st, 2009 by Redakcija\narhitekturainternet magazinnekretnineNekretnine Srbije\nTestovi za prijemni za fakultet preko Interneta\nIvan Brezak Brkan Jun 2, 2009 at 17:19\nNekretnineSrbije.biz mi otvara parkeddomain stranicu?


Stopa nezaposlenosti i dalje veoma visoka | Visokoin.com\nStopa nezaposlenosti i dalje veoma visoka\nU BiH je početkom godine zabilježen blagi rast privrede, ali je stopa nezaposlenosti i dalje veoma visoka, navodi se u izvještaju Evropske komisije o napretku BiH u 2013. godini.\nU dokumentu se navodi da je konsenzus o osnovama ekonomske i fiskalne politike i dalje slab i da usporava reforme na nivou BiH, a da kompleksna politička i administrativna struktura zemlje ne obećavaju fiskalnu stabilnost.\nKonstatuje se da je i pravni sistem složen, gdje primjenu zakona usporavaju slabi kapaciteti izvršenja koji, zajedno sa neefikasnim pravosuđem, evidentno odvaraćaju investitore i predstavljaju izvor korupcije.\nBiH je ostvarila mali napredak i u kretanju ka funkcionalnoj tržišnoj ekonomiji.\nPreporučuje se da je potrebno uložiti dodatna i velika reformska nastojanja, da bi zemlja dugoročno mogla da iznese konkurentski pritisak i tržišne sile unutar EU.\nIz Evropske komisije poručuju da vlasti BiH treba da poboljšaju kvalitet javnih finansija i fiskalno izvještavanje, da razrade penzijsku reformu u Federaciji BiH i provedu je u jasno postavljenom roku.\nOživljavanje privatizacije, kako se navodi, imalo bi potencijal da poboljša fiskalnu situaciju i u privredu unese veću konkurenciju.\nPrivatni sektor treba da bude podržan zdravim privrednim ambijentom, gdje je najznačajnije unapređenje u domenu izvršenja ugovora i uspostavljanja jedinstvenog ekonomskog prostora u zemlji, dok neformalni sektor i dalje predstavlja značajan izazov.\nU izvještaju se navodi da je veoma ograničen napredak ostvaren u približavanju zakonima i standardima EU, posebno u oblasti veterinarstva i bezbjednosti hrane, konkurencije, javne nabavke, energetike, životne sredine, klimatskih promjena i saobraćaja.\nDa bi BiH mogla da izvozi proizvode životinjskog porijeka u EU, neophodno je da u kratkom roku ostvari napredak ka preuzimanju evropskih propisa u domenu veterinarstva i bezbjednosti hrane.\nU drugim oblastima, kao što su ruralni razvoj ili regionalna politika, ostvaren je mali napredak zbog nepostizanja dogovora o relevantnim strategijama za cijelu zemlju.\nU nekim slučajevima, imenovanja bitnih tijela nisu završena, što usporava napredak u zakonodavnoj oblasti.\nIz Evropske komisije navode da ostale institucije, kao što je Savjet za državnu pomoć, pate od nedostatka finansijskih sredstava, zbog čega nisu mogle adekvatno da funkcionišu.\nJedan od rijetkih izuzetaka je oblast prava na intelektualnu, industrijsku i komercijalnu svojinu, gdje su pripreme na usklađavinju sa standardima EU odmakle.\nBiH je jedina zemlja u regionu koja nije uskladila propise sa direktivama EU o javnim nabavkama iz 2004. godine i sada se očekuje da to uradi hitno, navodi se u izvještaju.


Gradski odbor Demokratske stranke u Novom Sadu saopštava da je Srpska napredna stranka u tom gradu “formirala svoj izborni štab za pokrajinske i lokalne izbore, kao i mini izborne štabove za svaki deo grada”.\nPrema saopštenju DS, “izborni štab za pokrajinske izbore vodi lično Andrej Vučić, brat predsednika Vlade Srbije”.\nOn je, prema informacijama dobijenim iz lokalnog SNS, za sebe i svoje ljude već obezbedio radni i životni prostor u Novom Sadu, dok su za potrebe mini izbornih štabova otvorene stranačke prostorije na dvadesetak lokacija u gradu, tvrdi DS.\nSamo u središnjem delu Bulevara oslobođenja, navodi DS u saopštenju, “SNS je zakupila tri lokala, a istorijski i do sada neviđen slučaj drskosti i bahatosti predstavlja njihovo useljenje u prostorije jedinog dnevnog lista na srpskom jeziku u Vojvodini – Dnevnika”.\nPrema oceni DS, tim gestom SNS je neskriveno pokazala “svoj prezir prema osnovnim postulatima demokratskog poretka i života u društvenoj zajednici”.\n“Jer svaka vlast u Srbiji jeste pokazala aspiracije da utiče na uređivačku politiku u javnim glasilima, ali su samo novosadski ‘naprednjaci’ i javno zaseli u prostorije jednog dnevnog lista i preduzeća u većinskom vlasništvu države”, ukazuje DS.\n“Pitanje odakle im pare za nezapamćeno rasipništvo, međutim, niko ne postavlja, jer odgovor svi znaju. Uzeli su ih od građana Novog Sada i Vojvodine”, navodi DS.\nSNS: DS da prestane sa lažima\nGradski odbor SNS u Novom Sadu poručio je Demokratskoj stranci da je krajnje vreme da prestane sa iznošenjem licemernih laži o članovima porodice Aleksandra Vučića, istakavši da premijerov brat Andrej nikada nije tražio funkciju ni u SNS, ni u izvršnoj vlasti.\n“Andrej Vučić nije član Gradskog odbora Srpske napredne stranke Novi Sad, niti je član Saveta za Vojvodinu, niti je šef Izbornog štaba za Novi Sad i Vojvodinu, kako navode licemerne demokrate, već ponosni član SNS, a samim tim ima pravo da prisustvuje sranačkim skupovima i dešavanjima”, navodi se u saopštenju SNS-a.\nSNS navodi da “Andrej Vučić nikada nije tražio funkciju, ni u stranci, ni u izvršnoj vlasti, za razliku od supruge Bojana Pajtića, Vesne Pajtić, koja, zajedno sa Milovanom Brkićem, Predragom Popovićem i Danilom Ređepovićem vodi Demokratsku stranku i najlažljiviju i najprljaviju kampanju protiv porodice Vučić i Srpske napredne stranke”.\nOgovarajući na tvrdnje DS da su formirali izborne štabove i otvorili prostorije na dvadesetaka lokacija u Novom Sadu, Gradski odobr SNS naglašava da, za razliku od demokrata, koji žive u državnim vilama, SNS zakupljuje prostorije u skladu sa zakonom i transparentno.


Kurti izneo program Vlade i najavio pripremu “tužbe za genocid protiv Beograda” – Dnevni Magazin\nKurti izneo program…\nAljbin Kurti je na sednici Vlade, na kojoj je predstavio njen upravljački program za mandat 2021-2025. godine, najavio tužbu protiv Beograda.\nKurti je na konferenciji za medije nakon sednice Vlade rekao da su sa ministarkom pravde i njenim timom krenuli sa pripremama “tužbe za genocid”.\n“Siguran sam da ćemo vas obavestiti o trenutku kada će biti jasna sudbina ovih velikih priprema. Jer jedan takav slučaj niti sme, niti može da se izgubi pred Međunarodnim sudom pravde. Pripreme će biti veoma velike sa mnogih aspekata, a pored ostalog povezane sa Institutom za istraživanje zločina koji su počinjenih tokom rata”, naveo je Kurti.\nRekao je da pritom misli “ne samo o ratnim zločinima, nego i o zločinima protiv čovečnosti, ali i genocidu na Kosovu”.\n“Ubeđen sam da je Srbija izvršila genocid na Kosovu u toku poslednjeg rata i to zaslužuje jednu tužbu i vlada Kosova se priprema i ima obavezu prema našoj istoriji, građanima koji i dalje imaju otvorene rane, prema našoj budućnosti koja traži jednu demokratsku državotvornost, jednu državu gde se jasno zna ko je agresor, a ko je žrtva”, rekao je Kurti.\nO kontekstu nastavka dijaloga, dodao je da u Prištini imaju odlične odnose sa NATO-om, EU, sa partnerom SAD.\n“Sa jedne strane, potreban nam je veoma dobro pripremljen dijalog, ravnopravan i načelan sa Srbijom, uz sporazum i recipročno priznavanje. Sa druge strane, da tesno sarađujemo i približimo se Albaniji. Bićemo sposobni da zaštitimo našu suverenost, teritorijalni integritet naše zemlje i da izvršimo demokratsko prevođenje, civilno prevođenje, za civilno nadziranje Bezbednosnih snaga Kosova”, izjavio je Kurti.\nNije hteo da otkriva detalje platforme za dijalog sa Beogradom, rekavši da bi to bila strateška greška, nakon koje bi u Prištini postali cilj, a ne ravnopravna strana.\nO najavi reciprociteta iz predizborne kampanje prema centralnoj Srbiji, Kurti je rekao da je za to potrebna analiza, jer ne želi da ponovno uvošenje reciproteta bude neuspešno.\n“Potrebna nam je strategija kako ćemo to sprovesti, a prethodno ćemo obavestiti međunarodni faktor. Nećemo da ih iznenadimo, jer želimo da sarađujemo sa njima kako bi na videlo izašlo sve. Da li su prisutne barijere koje su ponekad sistemske, a ponekad sporadične, koje sprovodi Srbija prema Kosovu, a sa druge strane trebaće nam da pripremimo naše zvaničnike za sprovođenje reciprociteta”, rekao je Kurti.\nUsvojen program Vlade u naredne četiri godine\nVlada je usvojila Kurtijev program u naredne četiri godine, a ministar Goran Rakić bio je uzdržan tokom glasanja.\nMeđu prioritetima programa su i borba protiv pandemije, ekonomski oporavak i održivi razvoj, lustracija u ekonomiji i pravosuđu, otvaranje 160 novih obdaništa, povećanje zarada, razvoj zdravstvenog sistema, povećanje zdravstvenog fonda, pomoć “Trepči”, tehnološko-industrijski park – najveći u regionu, put Prizren-Tetovo, učlanjenje u Jadransku povelju.\nPokrenuta procedura za promenu Ustava, sednica parlamenta 7. juna\nPosrednici EP u međupartijskom dijalogu: Konsultacije dale važan uvid u trenutnu političku situaciju


EU podržava mala i srednja preduzeća u BiH - Klix.ba\nEU podržava mala i srednja preduzeća u BiH\n18.7.2011. u 17:24\nEvropska unija pokrenula je u BiH projekt namijenjen za pružanje usluga poslovne podrške malim i srednjim preduzećima u BiH po sistemu vaučera.\nProjekt pod nazivom "Podrška EU izgradnji institucionalnih kapaciteta za regionalni i lokalni ekonomski razvoj i razvoj malih i srednjih preduzeća u BiH" (EURELSMED) finansira EU u suradnji s pet regionalnih razvojnih agencija u BiH i Republičkom agencijom za razvoj malih i srednjih preduzeća RS-a.\nSistem vaučera za mala i srednja preduzeća u BiH provodit će regionalne razvojne agencije (RDA NW, REZ, REDAH, SERDA i NERDA) i Republička agencija za razvoj malih i srednjih preduzeća RS-a, a program će trajati do juna 2012.\nPokretanje sistema vaučera obilježeno je u ponedjeljak prezentacijom u Sarajevu, a slični skupovi bit će upriličeni i u drugim dijelovima BiH.\nŠef Odjela za ekonomsku reformu, trgovinu i prirodne resurse Delegacije EU u BiH Johhan Hesse kazao je novinarima da je taj projekt pokrenut u namjeri da se osnaži ekonomski razvoj BiH, a pogodnosti će moći iskoristiti 200 kompanija. Njihova selekcija je u toku.\nSistem vaučera ranije je primijenjen u vidu pilot-projekta i pokazao se kao uspješan. Za taj projekt dosad je pokazalo interes dosta firmi iz privatnog sektora.\nSlobodan Marković, direktor Agencije za razvoj malih i srednjih preduzeća RS, jedne od šest agencija koje su uključene u vaučer sistem, smatra da su za ovdašnja preduzeća usluge takve vrste veoma korisne, ali da je malo njih i svjesno koliko to može doprinijeti poboljšanju nivoa njihovog poslovanja.\nProjekt EURELSMED osigurao je, za potrebe sistema vaučera za usluge poslovne podrške malim i srednjim preduzećima u BiH, početna sredstva od 120.000 eura. Taj program pokriva cijelu državu, a predviđa subvencioniranje troškova usluga poslovne podrške za mala i srednja preduzeća, lakši pristup konsultantima i uslugama pružanja obuke da bi mala i srednja preduzeće mogla povećati svoju konkurentnost, razvijati se i rasti, te pomoći jačanju usluga poslovne podrške u BiH.\nBiH još uvijek ne koristi pogodnosti COSME programa za jačanje malih i srednjih preduzeća\n28.02.2017. u 14:44\nVlada KS: Odobreni krediti za mala i srednja preduzeća\n26.12.2013. u 18:36\nBanja Luka: Radnici "Jelšingrada" dobit će plate\n18.07.2011. u 18:55\nSASE: Promet na današnjem trgovanju 324.777,12 KM\n18.07.2011. u 15:45


SAD nastavljaju da daju prioritet ciljevima iz Vasing sporaz\nTanjug 4. septembra 2021. 09:48\nVAŠINGTON – Predstavnici Stejt departmenta povodom godišnjice Vašingtonskog sporazuma izrazili su očekivanje da će Beograd i Priština poštovati obaveze potpisane 4. septembra u Beloj kući, i naglasili da će SAD nastaviti da daju prioritete ciljevima sažetim u tom dokumentu, a jedan od njih je i moratorijum na aktivnosti vezane za status Kosova, koji ističe danas.\n“Nadamo se da ce naši partneri poštovati obaveze koje su prihvatili prošle godine u Vašingtonu“, rekao je za Tanjug portparol Stejt departmenta i dodao da Vašington nastavlja da podržava Kosovo, Srbiju i druge aktere u regionu zapadnog Balkana na polju unapređemja politickih i ekonomskih reformi potrebnih za ostvarivanje cilja – clanstva u EU.\nMnogi elementi Vašingtonskog sporazuma, kako je dodao portparol podržavaju te prioritete i širu viziju SAD za region, a tiču se energetske diversifikacije, regionalne povezanosti, procesa pronalaženja i identifikacije nestalih, kao i poštovanja moratorijum vezanog za status Kosova.\n“Nastavićemo da dajemo prioritet tim ciljevima”, rekao je portparol Stejt departmenta.\nKako dodaje portparol Stejt departmenta u odgovoru na Tanjugovo pitanje vezana za godišnjicu sporazuma, SAD nastavljaju da rade sa Srbijom i Kosovom na sprovođenju obaveza u cilju dostizanja sveobuhvatne normalizacije odnosa.\n„Sjedinjene Države nastavljaju da podržavaju aktivnosti Srbije i Kosova na postizanju sveobuhvatnog, obavezujućeg sporazuma o normalizaciji odnosa fokusiranog na uzajamno priznavanje, koji postavlja temelje za trajnu saradnju i prosperitet“, naveo je portparol Stej departmenta.\n“Podržavamo dijalog uz posredovanje EU i ohrabrujemo strane da se ponovo uključe u taj proces sa osećajem hitne potrebe rešavanja i tehničkih i političkih pitanja”, naveo je portparol.\nTakođe, kako navodi, SAD ohrabruju Kosovo i Srbiju da prošire i prodube i saradnju u oblastima od zajednickog interesa, kao što je oporavak od pandemije i poboljšanje ekonomskih i trgovinskih odnosa.\nDanas je godinu dana od kada su predsednik Srbije Aleksandar Vučić i prištinski premijer Avdulah Hoti u Ovalnoj sobi Bele kuće potpisali sporazume o normalizaciji ekonomskih odnosa, sa američkim predsednikom Donaldom Trampom koji je tom prilikom ocenio da je u odnosima dveju zemlja postignut napredak koji se činio nemogućim.\nGlavni akcenat ekonomskog dokumenta koji je imao 16 tacaka, i dve verzije, bio je na osnivanju razvojnog fonda i otvaranje regionalne Međunarodne razvojne finansijske korporacije (DFC) u Beogradu.\nTakođe, neke od tačaka ticale su se izrade studije vezane za jezero Gazivode, izgradnju autoputa Beograd-Priština, obnovu želzničkog saobraćaja, a data je i podrška incijativi “Mali Šengen”- “Otvoreni Balkan”.\nBirališta na izborima za Dumu u Rusiji se polako zatvaraju\nBoris DŽonson putuje u četvorodnevnu posetu SAD


Foto: jelena jelača / Privatna arhiva\nPredmet interesovanja autorke su filmovi koji predstavljaju značajnu odrednicu u formiranju individualnog i kolektivnog identiteta na ovim prostorima.\nKevo, lalalalala (100x50, akril na platnu 2018).\nBirajući određene kadrove iz filma i transponujući ih u medij slike na platnu/papiru, Jelena Jelača se upušta u jedan kvalitativno drugačiji vid istorizacije/arhiviranja.\nPerice, sine, ti si bolestan (70x100 akril na papiru 2018)\nIzložba će biti otvorena do sredine januara 2020. godine i u toku trajanja izložbe Jugoslovenska kinoteka organizovaće besplatne projekcije nekih od filmova koji su obuhvaćen ovom serijom slika.\nPosle ljubavi ne ostaje ništa (100x70 akril na platnu 2018)\n5. Smrt muškom fašizmu, sloboda ženskom narodu! (100x70, akril na platnu 2018)\nBećkoviću i Kecmanoviću nagrada Andrićevog instituta\nNagrada za životno delo Instituta "Ivo Andrić" dodeljena je Matiji Bećkoviću, kome je priznanje pripalo ujedno i za nedavno objavljene "Tri poeme", dok je najbolji roman u 2015. godini, po oceni žirija, "Osama" Vladimira Kecmanovića, saopšteno je danas na konferenciji za novinare.\nDirektora Doma omladine ne interesuju mladi slikari: Verovatno zato što smo preskočili njegovu stranku\nOvo je samo nastavak sistematskog urušavanja kulture u Srbiji. Jasna poruka političkih mešetara da im nije stalo do talentovanih umetnika - slažu se Milica Lazarević, Marko Tubić i Mladen Vračarević, nagrađeni umetnici na konkursu Niš art fondacije, u komentaru povodom odbijanja rukovodstva beogradskog Doma omladine da prihvati mobilnu galeriju kao donaciju NAF-a.


Sejdiu podneo ostavku\n27 septembar, 2010\nPredsednik Kosova saopštava odluku o ostavci na konferenciji za novinare\nKosovski predsednik Fatmir Sejdiu podneo je danas ostavku na tu funkciju, jer je Ustavni sud Kosova ocenio da je prekršio Ustav vršeći dužnosti kosovskog i predsednika Demokratskog saveza Kosova.\nSejdiu je na vanrednoj konferenciji za novinare kazao da poštuje mišljenje Ustavnog suda\n“Danas sam podneo ostavku na mesto predsednika Republike Kosova. Od 10 februara 2006 godine kao predsednik Republike Kosova i svih njenih gradjana ovu funkciju sam vršio sa odgovornošću, zdušno i čistog obraza, uvek imajući kao putokaz inetes gradjana i naše lepe domovine. Ovaj moj akt ponovo potvrdjuje moju viziju da ukažem uvažavanje prema institucijama”, rekao je Sejdiu.\nŠef Međunarodne civilne kancelarije na Kosovu, Piter Fejt, zahvalio se Fatmiru Sejdiuu na postignutom uspehu na mestu predsednika Kosova.\n„Pozdravljam odluku dr Sejdiua nakon proglašenja sudske odluke i želeo bih da mu se zahvalim na njegovom radu i privrženosti prema narodu i Kosovu tokom njegovog predsedavanja“, rekao je Fejt u pisanoj izjavi dostavljenoj medijima.\nOdluku Fatmira Sejdiua pozdravio je i premijer Kosova Hašim Tači, poručivši da je Ustav izvor demokratije na Kosovu i poštovanje za svakoga i istakao da će sve buduće odluke kosovskih institucija biti u skladu sa Ustavom, zakonima i potrebama države i društva.\nAnalitičar albansko- srpskih odnosa Fatmir Šeholi smatra da bi sada trebalo da padne i Vlada jer je, kako kaže, ta Vlada imenovana od predsednika koji je podneo ostavku\n“Gledajući logično sa svih strana, današnja odluka predsednika Republike Kosova bi trebalo da znači i pad Vlade Kosova. S obzirom da je njegova partija u koaliciji sa strankom Hašima Tačija i on je učestvovao u celoj vladi. I sama činjenica da je on prekršio Ustav Kosova, znači da mora da padne i Vlada”, kazao je Šeholi.\nIzjašnjavanje Ustavnog suda Kosova inicirala su dva nezavisna poslanika u Skupštini Kosova. Sejdiu je za predsednika stranke izabran nakon smrti Ibrahima Rugove, a 2006. godine je izabran za predsednika. Dužnost predsednika Kosova, do izbora novog, obavljaće predsednik Skupštine Jakup Krasnići.


Briga i pomoć svih za lagodan život onima sa posebnim potrebama - SDA Sandžaka\nAsocijacija mladih SDA Sandžaka danas u Novom Pazaru posjetila i uručila novogodišnje paketiće djeci koja se nalaze na trajnom i privremenom smještaju u Specijalnoj bolnici Novopazarska banja.\nOvom prilikom je izraženo zadovoljstvo i spremnost mladih SDA Sandžaka da ovakvim i sličnim posjetama daju svoj doprinos i utiču na širu društvenu zajednicu da svojim aktivnostima pospješe implementaciju potreba mladih ljudi.\n„Određene mogućnosti su im uskraćene, ali društvo u cjelini i stručno osoblje imaju kapacitet da ovoj djeci omoguće lagodniji život u budućnosti, a mi smo pokazali svoju spremnost i angažovanje da istrajemo na tom putu brige i pomoći – istako je Edin Gudžević, predsjednik Inicijativnog odbora AM SDA Sandžaka.\nDirektor Specijalne bolnice Novopazarska banja, Dr Meho Kajević, se u svoje lično i u ime pacijenata srdačno zahvalio na ovoj posjeti i izrazio svoju spremnost da zajedničkim snagama integrišemo osnovne potrebe ovih mladih ljudi u sve duštvene tokove.\n„Ovim posjetama i pažnjom, koju posvećujemo licima na privremenom i trajnom boravku, smo još jednom pokazali da zajedničkim požrtvovanjem uvjek možemo postići više i ovoj djeci omogućiti kvalitetniji boravak i uspešnije ljećenje u našoj ustanovi“.\nPrijatno osoblje Specijalne bolnice Novopazarska banja i delegacija AM SDA Sandžaka su se, sumirajući postignute rezultate, i buduće planove, složili da će u narednom periodu usko sarađivati i doprineti što udobnijem boravku ovih mladih ljudi u ovoj specijalizovanoj ustanovi.\nPredsjednik SDA Sandžaka i šef manjinskog poslaničkog kluba “SDA Sandžaka-PDD” u Skupštini Srbije Dr Sulejman Ugljanin, sa saradnicima, primio je danas u svom kabinetu Otpravnika poslova ...\nBy SDA Sandžaka 21 Aug 2014


Vlada prodaje Železaru Rusima za jedan dolar? – Semendria\nVlada prodaje Železaru Rusima za jedan dolar?\n03. jul 2014. PRIVREDA – Izvor: Agencija Beta – Vlada Srbije i ruski holding Junajted grup (United Group), blizak vlastima u Rusiji, dogovorili su se o prodaji 100 odsto kapitala Železare Smederevo najverovatnije za jedan dolar.\n“Železara je u dugovima i velikim problemima. Cilj Vlade je da sačuva radna mesta za 5.000 zaposlenih, pa će Rusi kompaniju najverovatnije preuzeti za jedan dolar. To je i cena za koju je Vlada Srbije kupila Železaru od Ju-es stila”, rekao je izvor “Blica”.\nVlada bi, prema tom izvoru, pregovore o prodaji Železare “finiširala” početkom sledeće nedelje.\nTada će premijer Aleksandar Vučić otputovati u Moskvu, gde će se sastati sa predsednikomi premijerom Rusije Vladimirom Putinom i Dmitrijem Medvedevim.\n“Blic” piše da su predsednici iz Junajted grupe Gor Čudopolov i Igor Šamis u sredu sa ministrom privrede Dušanom Vujovićem dogovorili preuzimanje sto odsto kapitala Železare.\nIzvor lista je naveo da predstavnici Junajted grupe nisu skoro bili u Smederevu i da su Železaru poslednji put posetili pre dve godine, kada su njihovi konsultanti uradili detaljnu analizu poslovanja, i podsetio da se Junajted grupa 2012. godine prijavila na tender za Železaru.\nJunajted grupa osnovana je 2008. godine u Luksemburgu, a najveći deo imovine poseduje u Češkoj i Rusiji, pa se vodi kao ruska firma.\nKompanija posluje i u Evropi, Severnoj Americi, Aziji i Africi.\nGrupa se bavi metalurgijom, rudarstvom i bankarstvom, a prema saznanjima “Blica”, vlasnici grupacije su tri firme, među kojima su Plzen stil iz Češke, nastao spajanjem nekadašnjih Škodinih fabrika čelika i Bumaš iz Rusije, proizvođač mašina za industriju papira, čeličnih cevi, a bavi se i eksploatacijom nafte.\n“Ova kompanije je takođe povezana sa ruskom vladom”, piše “Blic”.\nList podseća da je iz budžeta Srbije za opstanak Železare u poslednje dve godine dato više od 200 miliona evra.\n« PATOSoffIRANJE 10, Šesti dan\nŽevoz: Opet blokada mosta na Dunavu ? »


BalkanMagazin :: Kina ima najveću mrežu za punjenje elektromobila\nčetvrtak, 07. septembar 2017 14:10\nIndustrija vozila koja koriste nove izvore energije odlično napreduje u Kini. Broj električnih i hibridnih automobila trenutno premašuje milion, što je rast za oko 200 odsto godišnje, rekao je za Kina radio internešenel Dung Jang, zamenik šefa Kineske asocijacije za proizvodnju automobila (CAAM).\nDung je na sastanku CAAM naveo da su tri kineska preduzeća, koja proizvode električne i hibridne automobile i sedam onih koja proizvode baterije stavljena na listu 10 najboljih na svetu u automobilskoj industriji 2016. godine.\nUz to, kineski Stejt grid je, kako pišu tamošnji mediji, izgradio najveću mrežu za punjenje električnih vozila na svetu. Online sistem koji se koristi već godinu i po dana u ovom trenutku povezuje više od 167.000 stanica za punjenje koje su se dosad koristile skoro 17 miliona puta.\nKompanija Stejt grid koristi više od 45 000 punilišta, a ostatkom upravlja 17 drugih operatera u tom sektoru. Sistem radi tako da pomaže vozačima koji koriste elektromobile da pronađu najbliže stanice za punjenje i da plate uslugu.\nU posljednjih 11 godina Stejt grid je izgradio 5.526 stanica, odnosno 40.000 stubova za punjenje u 121 gradu u 16 kineskih pokrajina. Prosečna udaljenost između dve susedne stanice je 50 kilometara.


Dž. Hopkins: BiH ubedljivo najlošija po broju umrlih\nTanjug 9. marta 2021. 18:16\nSARAJEVO – Bosna i Hercegovina je ubedljivo najlošija u regionu kada je reč o smrtnosti usled korona virusa, podatak je američkog Univerziteta „Džon Hopkins“, preneo je sarajevski Avaz, koji Srbiju ponovo ističe kao „apsolutnog lidera“ sa samo 0,93 odsto.\nBiH je, navodi se, na neslavnom 49. mesto (od 215 država) u svetu prema ukupnom broju smrtnih slučajeva.\nSamo u protekla 24 sata u BiH je umrlo 48 pacijenata, a ukupno od početka epidemije do danas 5.297 ili 3,86 odsto svih zaraženih.\nSrbija je, navode, ponovo apsolutni lider u regionu sa 0,93 posto, ali to i ne iznenađuje uzimajući u obzir koliko je truda uloženo u nabavku potrebne medicinske opreme, lekova protiv koronavirusa i vakcina.\nOd BiH, navodi se, bolje rezultate lečenja pacijenata ima i Kosovo, gde smrtnost iznosi 2,24 posto, a bolja je i Severna Makedonija sa 2,98 posto, kao i Albanija 1,72 posto.


Kosovo se pridružilo Savetu za regionalnu saradnju (RCC) 2013. godine, a odluka RCC Borda je bila da Kosovo bude ravnopravno sa ostalim regionalnim učesnicima u ovoj organizaciji i poštuje princip sveobuhvatnosti.\nRCC je važna regionalna organizacija koja služi regionalnoj saradnji i evroatlantskim integracijama jugoistočne Evrope kako bi podstakla razvoj u regionu u korist njenih građana.\nU početku je, kao naslednik Pakta o stabilnosti za jugoistočnu Evropu, osnovan radi pokrivanja regionalne saradnje u sektorima kao što su ekonomija i socijalni razvoj, energetika i infrastruktura, razvoj ljudskog kapitala, pravda i unutrašnji poslovi i parlamentarna saradnja kao sveobuhvatna dimenzija.\nRCC trenutno koordiniše i Višegodišnji akcioni plan za regionalno ekonomsko područje (MAP REA) koji je na samitu u Trstu usvojen u okviru Berlinskog procesa 12. jula 2017. godine, od strane premijera Zapadnog Balkana. Sa posljednjeg samita u Berlinskom procesu RCC takodje vodi sa agendom pod nazivom Zajedničko regionalno tržište (CRM).\nRCC služi i kao sekretarijat SEECP-a, a njegovi učesnici uključuju sve zemlje jugoistočne Evrope, Evropsku uniju i nekoliko država članica EU.\nSekretarijat RCC-a nalazi se u Sarajevu, Bosna i Hercegovina, a kancelarija za vezu u Briselu.\n(više informacija možete pronaći na www.rcc.int)


Pre svega: Samsung Mega - najveći telefoni na tržištu\nSamsung Mega - najveći telefoni na tržištu\nU pitanju su dva nova mobilna uređaja sa displejom od 5.8 i 6.3 inča - idealna za sve one koji vole zaista veliki telefon.\nGalaxy Mega 6.3 imaće 6.3-inčni 720p (1280 x 720) LCD displej, 1.7GHz dual core procesor, 1.5GB RAM-a, 16GB prostora za skladištenje informacija, microSD slot, kameru od 8 megapiksela i bateriju od 3.200mAh u kućištu debljine 7.9 milimetara.\nGalaxy Mega 5.8 poseduje 5.8-inčni qHD (960 x 540) displej, 1.4GHz dual-core procesor, 1.5GB RAM-a, 8GB internet memorije, microSD slot, kameru od 8 megapiksela i 2.600mAh bateriju. Sve ovo smešteno je u kućište debljine 9 milimetara.\nIako neke od ovih specifikacija nisu baš impresivne, oba telefona poseduju dobre baterije i dolaze sa Androidom 4.2 kao i sa svim funkcijama predstavljenim na Galaxyju S4.\nKorisnici uređaja Galaxy Mega će postići više sa bogatim interaktivnim iskustvom i boljim mogućnostima korišćenja pejzažnog načina rada ekrana.\nMogućnost deljenja ekrana za više aplikacija uključuje elektronsku poštu, poruke, MyFiles, S Memo, S Planner, i još mnogo toga čime se postiže veća efikasnost. Sa popularnom funkcijom ‘Air View’ korisnici mogu da pregledaju sažetke informacija u elektronskoj pošti, fotografija u galeriji i kontaktima za brzo pozivanje.\nUređaj GALAXY Mega je opremljen kamerom na poleđini od 8 megapiksela i prednjom kamerom od 1.9 megapiksela, kao što poseduje čitav spektar različitih načina rada kamere kao što su Drama Shot (spaja uzastopne snimke objekta u pokretu), Sound & Shot (snima 9 sekundi zvuka i glasa zajedno dok se pravi fotografija), Rich tone, Sports i još mnogo toga.\nUređaj takođe poseduje najnovije funkcije za zabavu, uključujući:\n- S Travel: Pruža informacije o putovanju, lokalne vodiče, resurse i još mnogo toga.\n- Story Album: Omogućava korisnicima da kreiraju album dnevnih događaja, čuva specijalne događaje na jednom mestu koristeći hronologiju, geografske informacije, kao što štampa digitalne albume.


Generali Osiguranje Srbija obezbedilo svojim klijentima besplatan pozivi i chat iz inostranstva : Nadlanu.com\nGenerali Osiguranje Srbija obezbedilo svojim klijentima besplatan pozivi i chat iz inostranstva\nObjavljeno 8. jun 2018. / 17:52:00\n- Generali Osiguranje Srbija, kao kompanija kojoj je klijent u centru poslovanja, se uvek trudi da razvija svoje usluge i klijentima pruži još bolji servis. Cena poziva iz roaming-a ponekad zna biti veća od troška same intervencije koju klijent ima tokom boravka u inostranstvu. Kako bismo obezbedili klijentu što povoljniju uslugu, kreirali smo i opcije besplatnog poziva i chata prilikom prijave štete za putno osiguranje tokom boravka u inostranstvu – rekao je Vladimir Milosavljević, direktor Direkcije za stanovništvo i najavio dalji razvoj ove funkcionalnosti i za ostale vrste osiguranja.\nMAJKA MI IMA TEŠKA GUŠENJA, U KOVID LEGLA NE ŽELI DA IDE:…\nPOVREDILA NOGU NA BAZENU: Maji Berović ukazana medicinska…\n- Besplatno pozivanje i čet tokom boravka u inostranstvu u mnogome će pomoći našim klijentima kada se nađu u nemiloj situaciji dok su van zemlje – dodao je Vladimir Milosavljević.\nbesplatan pozivGenerali osiguranjemedicinska pomoć


Istorijsko obraćanje Putina Amerikancima u Njujork Tajmsu - B a l k a n o i d\nHome » »Unlabelled » Istorijsko obraćanje Putina Amerikancima u Njujork Tajmsu\nIstorijsko obraćanje Putina Amerikancima u Njujork Tajmsu\nPredsednik Rusije Vladimir Putin izjavio je da bi vojna intervencija Sjedinjneih Američkih Država u Siriji mogla da izazove širenje sukoba izvan granica te zemlje istakavši da sirijski pobunjenici stoje iza napada izvršenog hemijskim opružjem, koji je imao za cilj da izazavove pretnju SAD vojnom intervencijom protiv režima sirijskog predsendika Bašra al-Asada.\n"Nema sumnje da je bojni otrov upotrebljen u Siriji", napisao je Putin i dodao, "ali sve ukazuje na to da ga nije upotrebila sirijska vojska, već opozicione snage, da bi izazvale intevrenciju moćnih stranih pokrovitelja". Predsednik Rusije je istovremeno upozorio da bi eventualni američki vojni napad na Siriju koji bi se dogodio bez odobrenja Ujedinjeneih nacija potkopao uticaj svetske organizacije i sa sobom doneo rizik izbijanja šireg regionalnog sukoba.\n"Potencijalni napad Sjedinjenih Američkih Država protiv Sirije, uprkos protivljenju mnogih država i velikih političkih i verskih lidera, uključujući papu, imao bi za rezultat jos veći broj nevinih žrtava i eskalaciju, potencijalnog širenja sukoba izvan sirijskih granica", napisao je Putin i dodao da:"Moramo da prestanemo da koristimo jezik sile".\nPrema njegovom mišljenju, napad bi pojaačo nasilje, izazvao novi talas terorizma i mogao da potkopa multilateralne napore da se reši problem iranskog nuklearnog oružja i izraelsko-palestinski sukob.\n"Da li je to dugoročni interes Amerike? Sumnjam. Milioni (ljudi) širom sveta sve više vide Ameriku kao model demokratije, ali koja se oslanja isključivo na primenu brutalne sile,učvršćujujći koaliciju pod sloganom ''ili ste sa nama ili ste protiv nas".\n"Postoje velike i postoje male države, bogate i siromašne, one sa dugom tradicijom demokratije i one koje tek pronalaze put ka demokratiji. Svi smo različiti, ali ne smemo da zaboravimo da nas je Bog sve stvorio jednakima".


Atletika: Balkanijada, 25. februara u Kombank areni - Dan u Beogradu\nNaslovna » Izlasci » Sport » Atletika: Balkanijada, 25. februara u Kombank areni\nNajbolji atletičari Srbije i Balkana boriće se u Kombank areni za medalje, rekorde, i imaće priliku da prvi osete čari terena koji su spremni da ugoste atletske zvezde Evrope.\nPrijave za Balkanijadu najavljuju da će ovo takmičenje doneti izuzetan kvalitet i velika uzbuđenja. Ukupno 271 takmičar iz 16 zemalja Balkana izaći će na atletsku stazu u areni i pokazaće svu raskoš ovog sporta. Najbrojnija nacija na Balkanijadi je Turska, čiji tim broji ukupno 35 takmičara, odmah iza njih sledi reprezentacija domaćina Srbije sa 33, Bosne i Hercegovine sa 25 takmičara…\nBalkanske atletske igre poslužiće kao neka vrsta test takmičenja za EP 2017, što nam govori da će biti najbolje organizovana Balkanijada ikada, u najlepšem ambijentu i na najvišem mogućem nivou organizacije po standardima Evropske atletske federacije.\nKarte za Balkanijadu mogu se naći na biletarnicama Eventima i onlajn, po ceni od 200 dinara.\nTakmičenja počinju u 12.30 časova, a poslednja trka startuje u 20 časova.\nSav prihod od prodaje karata otići će u humanitarne svrhe – kao pomoć Dečijem odeljenju na Institutu za onkologiju i radiologiju Srbije.\nTagoviatletika balkanijada humanitarni kombank arena sport\nPrethodni Don Žuan, prvi put u JDP-u!\nSledeći Queen Real Tribute: Spektakl u Dvorani Doma sindikata